3 διαπιστώσεις από τη φετινή ΔΕΘ\nΗ φετινή ΔΕΘ ολοκληρώθηκε με σαφή, φρονώ, την εικόνα ανεπάρκειας της πολιτικής ηγεσίας της χώρας να σκιαγραφήσει ουσιαστική κίνηση απελευθέρωσης της χώρας από την μακρά παγίδευση στις μνημονιακές πρακτικές. Τόσο η κυβέρνηση όσο και η αντιπολίτευση, παρουσίασαν στη Θεσσαλονίκη άτολμες και εξαιρετικά δειλές πολιτικές προτάσεις για τη μετα-μνημονιακή Ελλάδα, προφανώς υποκείμενες σε θεσμικούς και δημοσιονομικούς καταναγκασμούς, που κάθε άλλο παρά σκιαγραφούν έστω την πρόθεση μεταπήδησης σε επόμενη φάση.\nΜια σύντομη αποτίμηση για τα 3 κόμματα, ΣΥ.ΡΙΖ.Α., Ν.Δ. και ΚΙΝ.ΑΛ., τα οποία θεωρητικά συγκαταλέγονται στους δυνάμει τυχόν εμπλεκόμενους με τις διαδικασίες διακυβέρνησης της επόμενης περιόδου πολιτικούς φορείς, ακολουθεί.\n– Οι αναφορές Τσίπρα\nΟ πρωθυπουργός αναφέρθηκε εκτεταμένα στο μόνο πλέγμα πολιτικής που φαίνεται να συνιστά το ουσιώδες πρόταγμα οικονομικής πολιτικής από μεριάς του ΣΥ.ΡΙΖ.Α.: την ενίσχυση των ασθενέστερων, που κατά κοινή ομολογία υπήρξαν προνομιακά θύματα της πολιτικής που επέλεξαν οι δανειστές, ως σχέδιο «διάσωσης» της χώρας. Ιδιαίτερο ενδιαφέρον έχει το άνοιγμα που επιχείρησε ο κ. Τσίπρας σε μεσαίες εισοδηματικά και κοινωνικά επαγγελματικές ομάδες, οι οποίες την περίοδο διακυβέρνησης 2015-2018 σήκωσαν το μεγαλύτερο μέρος των συνεπειών της περιοριστικής οικονομικής πολιτικής του 3ου μνημονίου.\nΠρόκειται για ευκρινή στόχο και λογικά ερμηνεύσιμο πολιτικό target group, δεδομένου ότι τόσο το περιεχόμενο των δημοσιονομικών μέτρων του 3ου μνημονίου όσο και η εικόνα των εκλογικών διαρροών από τον ΣΥ.ΡΙΖ.Α. που συνάγεται από τις δημοσκοπήσεις, αποδεικνύει ότι τυχόν αποτελεσματική επαναπροσέλκυση αυτών των κοινών θα μπορούσε να κρίνει τις επόμενες εκλογές.\nΕπίσης, ορθά κατά προτεραιότητα αποκαθίστανται αδικίες σε βάρος προνομιακά θιγεισών κονωνικών ομάδων από τις μνημονιακές πολιτικές, αφού αυτές οι επανορθώσεις συνιστούν κρίσιμο συμβολικό μέγεθος για την εξισορρόπηση σε μια «εικόνα κανονικότητας» σε ό,τι αφορά την οργάνωση και την κοινωνική συγκρότηση των ευρωπαϊκών πληθυσμών, καθώς και των συστημάτων κρατικής δομής.\nΌμως, τίποτα απ’ αυτά δεν είναι συναρθρωμένη και σχεδιασμένη οικονομική πολιτική για την Ελλάδα στα μέσα του 21ου αιώνα.\nΠλήρης ανυπαρξία αναφορών σε επιλεγμένες πολιτικές στρατηγικής αναγέννησης της ελληνικής οικονομίας, τόσο σε επίπεδο τομέων όσο και σε μέσα οικονομικής πολιτικής. Παραμένει ως πλανώμενη η αίσθηση διατήρησης της χώρας σε κατάσταση εξαρτησιογόνας σχέσης με τον Τουρισμό, ως μόνης αντιλαμβανόμενης από τους πολίτες και τους επενδυτές «βαριάς βιομηχανίας», για το παραγόμενο εθνικό προϊόν.\nΗ ναυτιλία εξακολουθεί «να μην είναι εδώ».\nΟι υδρογονάνθρακες παραμένουν αναπόφευκτα σε ρυθμούς συσχέτισης με τους γεωπολιτικούς νόμους κίνησης των πραγμάτων και όχι με τις οικονομικές ανάγκες –κάτι όχι αναγκαία κακό (ιδίως αν η άφρων κατανάλωσή τους θα κατέληγε σε διασπάθιση πλουτοπαραγωγικών πόρων και σε απειλή για τη Φύση), αρκεί να ήταν αυτό συνειδητή πολιτική. Και δεν φαίνεται να είναι!\nΗ αξία της γης, αναντικατάστατο απόθεμα πλούτου της Ελλάδας, λόγω της φυσικής και περιβαλλοντικής ιδιαιτερότητας της Ελλάδας, παραμένει έρμαιο πολιτικών διαχείρισής της ως real estate (δηλαδή μιας εκσυγχρονισμένης «οικοπεδικής πολιτικής»), με μόνο σκοπό την προσέλκυση δημόσιων εσόδων, αντί της αναβάθμισής της με προγραμματισμένες υποδομές.\nΟ πρωτογενής τομέας, για να διασωθεί η απειλούμενη υψηλότατη ποιότητα των παραγόμενων στην Ελλάδα προϊόντων, παγιδεύεται και πάλι στις μικρές κλίμακες παραγωγής, αντί να συστηματοποιήσει και να αξιοποιήσει το συγκριτικό αυτό πλεονέκτημά μας, σε διευρύνσεις παραγωγικών κλιμάκων με τα συνάγωγα αποτελέσματα σε διευρυμένη συμμετοχή του τομέα στη διαμόρφωση του ΑΕΠ.\nΤέλος, οι υπηρεσίες, περίπου μονοσήμαντα πλέον συναρτώμενες για την εξέλιξή τους από την τεχνολογία, δεν θα μπορούσαν υπό τέτοιες συνθήκες να κάνουν και πολλά πράγματα.\nΔεν τα αναφέρω για να υποδείξω ένα κατά τη γνώμη μου αρμόζον σε μια μετα-μνημονιακή Ελλάδα πλάνο για την οικονομία, αλλά για να υπογραμμίσω το άγονο της οικονομικής πολιτικής που παρουσίασε ο κ. Τσίπρας.\n– Οι αναφορές Μητσοτάκη\nΕδώ, πολύ περισσότερο, δεν ήταν σοβαρή η εμφάνιση του αρχηγού της αξιωματικής αντιπολίτευσης!\nΚαι για τον λόγο αυτό θεωρώ κραυγαλέα ανόητες απολογιστικές και αξιολογικές αναφορές κυβερνητικών αξιωματούχων ότι δήθεν ο κ. Μητσοτάκης ήταν συνεπής στην παρουσίαση ενός προγράμματος καθαρής νεοφιλελεύθερης κοπής. Αντίθετα, χωρίς καμιά σοβαρή συσχέτιση των όσων είπε ο αρχηγός της Ν.Δ. με οιαδήποτε ιδεολογικής φόρτισης οικονομική πολιτική, ανακοίνωσε πλέγμα παρεμβάσεων σε φιλικά στην παράταξή του ταξικά στρώματα (π.χ. μείωση στη φορολογία μερισμάτων) και επιχειρήσεις.\nΚαι, βεβαίως, αντιπαρέρχομαι τις σκαστές ανοησίες (για παράδειγμα περί μεταβίβασης του ΕΝΦΙΑ στους Δήμους), που ανάγονται στη φυσική γενικώς πολιτική -πολλώ δε μάλλον και ηγετική- ανεπάρκεια του κ. Κυριάκου Μητσοτάκη.\nΑυτό όχι μόνο δεν είναι οικονομική πολιτική, αλλ’ ούτε καν πλάνο γενικών αρχών πολιτικής δεν είναι, ως καλώς νοούμενη πρόταση αντιπολίτευσης για την οικονομία.\nΣχέδιο προσεταιρισμού εκλογικών κοινών, σε κάθε περίπτωση δύσκολα προσεγγίσιμων λόγω της ταξικής παγίδευσης της Ν.Δ. σε μεσοανώτερα στρώματα και εγκαταλείποντας τον λαϊκό χαρακτήρα του «ιστορικού καραμανλισμού», δηλαδή σχέδιο προεκλογικής πολιτικής, ναι είναι, όσα είπε ο κ. Μητσοτάκης. Αλλά οικονομική πολιτική δεν είναι με κανέναν τρόπο!\nΤέτοιες προτάσεις, διανθισμένες με σοβαροφάνεια που δύσκολα αποκρυβόταν στη συνέντευξη Τύπου, συνεπεία της «δημοσκοπικής αλαζονείας» Μητσοτάκη, δεν μπορεί να αντιμετωπίζονται ως σοβαρό δήθεν πλαίσιο δημόσιου διαλόγου, για τη οικονομία μας. Διακωμώδηση αυτής της κρίσιμης ατζέντας για τη μετα-μνημονιακή Ελλάδα συνιστούν και τίποτα περισσότερο.\n– Οι αναφορές Γεννηματά\nΕδώ δεν θα είχε κανένας πολλά να περιμένει, με δεδομένη την εξ ορισμού άχαρη θέση του ΚΙΝ.ΑΛ. στο πολιτικό σκηνικό, επιτεινόμενη όμως επιπροσθέτως από την αδιέξοδη τακτική της σημερινής επικεφαλής του σχήματος.\nΌμως, εδώ και μήνες η κυρία Γεννηματά ξιφουλκεί κατά της κυβέρνησης, αποδίδοντας -και δικαίως, όπως είπαμε- την ανυπαρξία στρατηγικού σχεδίου για την ελληνική οικονομία. Αλλά αν αυτό λείπει και εσύ το εντοπίζεις και το επισημαίνεις, δεν θα όφειλες τουλάχιστον να επιχειρήσεις τη σκιαγράφησή του;\nΑν στο ΚΙΝ.ΑΛ. θεωρούν ότι με κειμενογραφικού τύπου αναφορές σε πομπώδεις τίτλους, για παράδειγμα η ταμπέλα «Σχέδιο Ελλάδα», επιτελούν τον σκοπό, μάλλον έχουν χάσει κάθε επαφή με την πραγματικότητα.\nΕντυπωσιακότερο, όμως σημείο της ανεπάρκειας του ΚΙΝ.ΑΛ. η πολιτικά σχιζοειδής ταλάντευσή του ανάμεσα σε νεοφιλελεύθερες προσεγγίσεις στην οικονομία (π.χ. η βρίθουσα γενικοτήτων αναφορά στον ρόλο του κράτους για τη μετα-μνημονιακή οικονομία της Ελλάδας) και σε ανάγκες απεύθυνσης σε αριστερά πολιτικά κοινά.\nΔεν μένει παρά η γενική πολιτική αήθεια να υπογραμμίζεται από την κυρία Γεννηματά η ανυπαρξία αυτοκριτικής από μεριάς Ν.Δ. για τις ευθύνες της στην κρίση, και να αποσιωπάται ότι εσύ προσωπικά ήσουν υπουργός της κυβέρνησης συνεργασίας με τη Ν.Δ. και δεν έχεις αρθρώσει ούτε λέξη, για την οφειλόμενη δική σου αυτοκριτική. Για την οποία, πότε-πότε πετάς και ένα «εμείς έχουμε κάνει την αυτοκριτική μας», την οποία, όμως, κανένας δεν έχει ακούσει. Πιο κραυγαλέα υποτίμηση της συλλογικής μνήμης των πολιτών, δεν μπορεί να γίνει!\nΚάπως έτσι, ολοκληρώθηκε η ΔΕΘ, με απουσία αναφορών στην οικονομία της μετα-μνημονιακής Ελλάδας.\nΤα 3 κόμματα παραμένουν εκτεθειμένα έναντι των Ελλήνων πολιτών, σε ό,τι αφορά την υποχρέωσή τους να αναφερθούν επί τέλους σε μια αρθρωμένη πρόταση για την πατρίδα, το καθένα από τη δική του ματιά.\nΕπόμενος σταθμός ο κρατικός προϋπολογισμός για το 2019.\nΕδώ θα ‘μαστε να τα λέμε…\nTags: 3 διαπιστώσεις ΔΕΘ


«Η αναδημοσίευσις είναι η ψυχή της ρωμιοσύνης» | //ΠαραλληλοΓράφος//\nPosted on 20 Ιανουαρίου, 2011 2:32 μμ από Spin\nΈτσι λέει το ρητό του Ιωάννη- Ιάκωβου Μάγερ …(Μάγερ; στη Ραφ και αυτός ; στους ΠτΦ; πιάστε τον και στη φυλάκα γρήγορα !!!)που βλέπεις φάτσα φόρα με την είσοδο σου στο site της ένωσης συντακτών.Οκ δε λέει ακριβώς αυτό, αλλά τι σημασία έχει ; Σημασία δεν έχει η ουσία, η αλήθεια, η πραγματικότητα. Σημασία έχει το τι λέμε, όχι το τι κάνουμε. Κοινώς άλλα λόγια να αγαπιόμαστε…\nΜε αφορμή την υπόθεση της νεαρής γερμανίδας που τόλμησε να πίνει ποτάκια με τρομοκράτες, αναρχικούς δολοφόνους , εχθρούς της ανθρωπότητας κλπ κλπ η ΕΣΗΕΑ δημοσίευσε για να σχολιάσει την αναδημοσίευση… Το παιδί μίλησε… Οι δημοσιογράφοι έβγαλαν ανακοίνωση και έβαλαν κάθε κατεργάρη στον πάγκο του. Τους έκαναν τα μούτρα κιμά. Κέρδισαν με το σπαθί τους μια νέα θέση στη συνείδηση του έλληνα πολίτη. Ορίστε η πύρινη ανακοίνωση…\nΓκάφα ολκής της Αστυνομίας που παρουσίασε ως μέλος της οργάνωσης ΡΑΦ τη μητέρα της 27χρονης Γερμανίδας καθηγήτριας που συνελήφθη την περασμένη Παρασκευή από την Αντιτρομοκρατική Υπηρεσία.\nΕπίσης, εφιστούμε την προσοχή των συναδέλφων μας να είναι ιδιαίτερα επιφυλακτικοί απέναντι σε «διαρροές» και να αποδίδουν τα στοιχεία στην πηγή από την οποία προέρχονται.\nΔεν φταίνε δηλαδή τα παπαγαλάκια για τη ξεφτίλα. Η ελληνική αστυνομία φταίει.\nΔεν φταίει ο Σόμπολος. Φταίει το κράτος που είναι ανοργάνωτο.\nΔεν φταίτε εσείς κύριοι δημοσιογράφοι, εμείς φταίμε που σας ανεχόμαστε.\nΕίναι ξεκάθαρο. Η αστυνομία μας μιλά μέσα από τα δελτία των 8 . Καλή νύχτα και καλή μας τύχη…\nSpin ο δημοσιοκαφρόργιλος\nshort link : http://wp.me/pPn6Y-5vn\n← "Καλή χρονιά στον Αλέξη"- Ευχή ΜΑΤζήδων σε διαδηλωτές στη Κερατέα\nYΠΟΤΡΟΦΙΕΣ ΓΙΑ ΕΡΕΥΝΑ: μία ακόμη «περιττή πολυτέλεια» έφτασε στο τέλος της; →\n52 Responses “«Η αναδημοσίευσις είναι η ψυχή της ρωμιοσύνης»” →\nη γραβάτα του σόμπολου μοιάζει με το σχοινί απο το οποίο τον τραβάνε για κρέμασμα 😀\n20 Ιανουαρίου, 2011 2:58 μμ\n«Το υπουργείο Προστασίας του Πολίτη αντί να αναλάβει τις ευθύνες του και να ζητήσει συγγνώμη»\nχαχα χα χαχ αχαχα χα χα χα χα\nέτσι, μετά τις δολοφονίες, βασανιστήρια, ένα συγνώμη φτάνει και για να βγείς ‘κύριος’!\n20 Ιανουαρίου, 2011 3:16 μμ\nΜια μέρα θα ζητήσει και ο ΓΑΠ συγνώμη ;P\n20 Ιανουαρίου, 2011 4:33 μμ\nΜόνο εμένα μου φάνηκε τρομερή η συνωνυμία με το Μάγερ? ή μήπως έχει αναφερθεί ξανά? άστο διάολο χίπηδες μόνο θέματα για ατενίστας θα ανεβάζω ;P\nΜπράβο Spin, τρομερή η συνωνυμία, μα πού πας και τα βρίσκεις.. 😛\n20 Ιανουαρίου, 2011 4:41 μμ\nτι ειναι ο δημοσιοκαφρόργιλος;\n20 Ιανουαρίου, 2011 4:43 μμ\nκαταρχήν χαίρομαι που μου κάνετε αυτήν την ερώτηση 😛\n20 Ιανουαρίου, 2011 4:45 μμ\nμονο εγω την εκανα και να μου μιλας στον ενικο…νταξ;;;;\n20 Ιανουαρίου, 2011 4:52 μμ\nΆσε κάτω το σφυρί δεν θα τα πάμε καλά…\nΖηλεύετε που το παρατήρησα πρώτος. Η ιστορία θα με αναδείξει ως μέγα σημειολόγο και τότε χαμόγελα τύπου μάνικ θα κοπούν 😀\nΥ.γ. : έπρεπε να βάλω άλλη φωτό γαμώτ ;P\nβαλε ενα σουτιεν να δεις νουμερα…\nαπο μαρκετινγκ και συ…..\nΣτον λαικισμό τύπου zaphod δεν θα ξεπέσω 😀\n20 Ιανουαρίου, 2011 5:45 μμ\nΜία που είπες για λαϊκισμό.\nΛατρεύω την ΕΣΗΕΑ. Σε κάνει να δεις τον ασφαλίτη της διπλανής πόρτας με συμπάθεια.\nΑ, και μη ξεχνιόμαστε. Ο Γιωργάκης είναι εθνοπροδότης [καλά το πάω;]\n20 Ιανουαρίου, 2011 5:52 μμ\nΘα προτιμούσα να έγραφες Jeffrey αλλά δεν με πειράζει. Εξάλλου εγώ μιλάω για «λαικισμό » ενώ εσύ για «λαϊκισμό». Η διαφορά είναι οφθαλμοφανής 😀\nΚαι μιας και μιλάμε για διαφορές…βρίσκει κανείς διαφορές στην ανακοίνωση της ΕΣΗΕΑ και στην αντίστοιχη ανακοίνωση του ΣΤΑΑαΑαΡ?\n20 Ιανουαρίου, 2011 5:53 μμ\nσχεδόν με έπεισες… αν είχες μιλήσει και για Ελβετόψυχους Αμερικανοτσολιάδες , το είχες στάνταρ\n20 Ιανουαρίου, 2011 5:57 μμ\nΒΥΖΙΑ (.)(.) 😛 😛 😛\n20 Ιανουαρίου, 2011 6:04 μμ\nεμπαινε προεδρε…. 🙂 🙂 🙂\nκερδισες την εμπιστοσυνη μου 🙂\n20 Ιανουαρίου, 2011 6:10 μμ\nαυτά είναι τα σωστά, τα δικά σου είναι πεσμένα!\n20 Ιανουαρίου, 2011 6:13 μμ\nMη με προκαλείς! 😉\n20 Ιανουαρίου, 2011 6:16 μμ\n^ αυτά είναι ψεύτικα…. πφφφ\nτα μεγάλα φυσικά είναι έτσι ( ο )( ο )\n20 Ιανουαρίου, 2011 6:20 μμ\n20 Ιανουαρίου, 2011 6:21 μμ\nΝαι ναι θάψτε μέσα σε κύματα εκχυδαισμού και τρολαρίσματος την σημειολογική μου επιτυχία. δεν πειράζει. η αλήθεια θα μας απελευθερώσει όλους.\n20 Ιανουαρίου, 2011 6:23 μμ\nΠαραδίνομαι…Ο σπιν έχει δίκιο. μήπως να συζητήσουμε όλοι για Αυτόν και να αφήσουμε τα Βυζιά?\nΤελικά είσαι μεγάλη =^..^= αδερφάκι μου.\n20 Ιανουαρίου, 2011 6:27 μμ\nόχι ρε ντάξει συζητήστε ό,τι θέλετε εμένα δεν με πειράζει, εγώ θα χαζέψω λίγο ακόμα τα βυζιά και θα φύγω.. έτσι κι αλλιώς δεν θα αντιμιλούσα ποτέ στα σοβαρά στον πρόεδρο που τον σέβομαι και τον εκτιμώ κι αυτόν και τον στενό του συνεργάτη loophole που τον θαυμάζω για το φωτεινό πνεύμα και την ευρύτητα των γνώσεών του. Όταν μεγαλώσω θέλω να του μοιάσω 😀\n20 Ιανουαρίου, 2011 6:30 μμ\nΈτσι μπράβο, γιατί τέτοιες κουβέντες («Στον λαικισμό τύπου zaphod δεν θα ξεπέσω») δεν μπορούν να μείνουν αναπάντητες. 😛\n20 Ιανουαρίου, 2011 6:36 μμ\n20 Ιανουαρίου, 2011 7:10 μμ\nΛΕΥΤΕΡΙΑ στον SPIN !!!!!!!!!! 🙂 🙂 🙂 🙂 🙂\n20 Ιανουαρίου, 2011 7:16 μμ\nΕυχαριστώ spin παιδί μου κι εγώ σε συμπαθώ.. συνέχισε έτσι, θα πας μπροστά..\n20 Ιανουαρίου, 2011 5:56 μμ\nΕΣΗΕΑ …part 2\n20 Ιανουαρίου, 2011 6:03 μμ\nξέρει κανείς περισσότερα περί ΕΟΔ της ΕΣΗΕΑ???\n20 Ιανουαρίου, 2011 6:40 μμ\nεπεσε διχονοια στο τριο ΥΠΡΟΠΟ-ΕΛΑΣ-ΜΕGA (οπου μεγκα εκπροσωπος και των αλλων γνωστων αστερων δημοσιογραφων)………\n20 Ιανουαρίου, 2011 6:50 μμ\nΧαζή απορία (προς κ. Σόμπολο).\nΜήπως και η Metro Goldwyn Mayer, έχει σχέση με την τρομοκρατία;\n20 Ιανουαρίου, 2011 7:36 μμ\nΗ συγνώμη του προέδρου… κι ένα δάκρυ κύλησε\nΤο εποπτικό όργανο δεοντολογίας της ΕΣΗΕΑ με ανακοίνωσή του «αποδοκιμάζει έντονα όσους δημοσιογράφους λειτουργούν ως οιονεί εκπρόσωποι της αστυνομίας» χαρακτηρίζοντας «απαράδεκτο το φαινόμενο όταν μάλιστα εμπλέκεται και ο πρόεδρος της ΕΣΗΕΑ». Εκείνος βγάζει δική του ανακοίνωση και ζητάει συγνώμη εκ μέρους των συναδέλφων του… Ερώτηση: Τι άλλο πρέπει να γίνει για να παραιτηθεί κάποιος; Θαυμάστε!\nΜια συγγνώμη και μια οφειλόμενη εξήγηση Οι δημοσιογράφοι που καλύπτουμε το αστυνομικό ρεπορτάζ εκτεθήκαμε σοβαρά όταν μεταδώσαμε την είδηση ότι η μητέρα της 27χρονης γερμανίδας καθηγήτριας Φέϊ-Μαρί Μάγερ ήταν μέλος της τρομοκρατικής οργάνωσης RAF, ενώ η είδηση δεν είχε καμιά σχέση με την πραγματικότητα.\n* Ο δημοσιογράφος Πάνος Σόμπολος είναι πρόεδρος της Ένωσης Συντακτών Ημερησίων Εφημερίδων Αθηνών\nΑγαπητέ κ. Σόμπολε,\nΤόσο η μακρόχρονη εμπειρία σας στο αστυνομικό ρεπορτάζ όσο και η θέση που έχετε ως πρόεδρος της ΕΣΗΕΑ, σας καθιστούν υπέυθυνο για σοβάρη δημοσιογραφική δουλεία και όχι για αναπαραγωγή έσφαλμενης ενημέρωσης΄. Το αν το Υπουργείο σας έδωσε ψευδή στοιχεία εσείς έπρεπε να το αποκαλύψετε και όχι τα θύματα του γεγονότος.\nΑκόμα και με το παραπάνω κείμενο, αρνείστε την ευθύνη που φέρεται και την μεταβιβάζεται στον υπουργείο όπως ακριβώς έκανε και ο υπουργός. Η αναφορά σε δημοσιογραφική δεοντολογία ουδέμια σχέση έχει με την υπόθεσή σας καθώς δεν είχατε καν την ανθρώπινη ευαισθησία να ψάξετε το θέμα σας πριν το βγάλετε στον αέρα. Οι εκ των υστέρων συγνώμες, μπορούν μόνο να σας προσφέρουν κάλυψη ως προς την οικογένεια που διαχειριστήκατε ως εγκληματίες μέχρι αποδείξεως του εναντίον.\nΑν λοιπόν ο προεδρεύων της Ενωσης Συντακτών δεν ξέρει ή δεν θέλει να διαχωρίσει τι πραγματικά εστί δημοσιογραφική δεοντολογία τότε δέον θα ήταν να παραιτηθεί.\n20 Ιανουαρίου, 2011 7:52 μμ\n«Η συγνώμη του προέδρου… κι ένα δάκρυ κύλησε»\nxaxaxaxaxa! κορυφαίο! 😀 😀 😀\n20 Ιανουαρίου, 2011 8:47 μμ\nΡίχνουν κάτι στο νερό δεν εξηγείται αλλιώς 😛\nΑπό τη σημερινή «Ε» στη στήλη της Πετρούτσου.\nΖΑΠ Δουλειές με φούντες είχε χθες η ΕΣΗΕΑ. Εβγαζε τη μια ανακοίνωση μετά την άλλη. ΖΑΠ Και καταλήγει η ανακοίνωση: «Επίσης εφιστούμε την προσοχή των συναδέλφων μας να είναι ιδιαίτερα επιφυλακτικοί απέναντι σε «διαρροές» και ν’ αποδίδουν τα στοιχεία στην πηγή από την οποία προέρχονται». ΖΑΠ Δηλαδή, αν καταλάβαμε καλά, ο πρόεδρος της ΕΣΗΕΑ, Πάνος Σόμπολος, εφιστά την προσοχή και του αστυνομικού συντάκτη και προϊσταμένου του αστυνομικού ρεπορτάζ του ΜΕΓΚΑ, Πάνου Σόμπολου, ώστε να είναι ιδιαίτερα επιφυλακτικός απέναντι σε «διαρροές». ΖΑΠ Καλά, δεν υπάρχει!\nΣόμπολος V Σόμπολου!\n20 Ιανουαρίου, 2011 8:40 μμ\nΛατρεύουμε τις τρολιές από όπου και αν προέρχονται 😀 😀 😀 😀\n20 Ιανουαρίου, 2011 8:45 μμ\nαυτος εισαι 🙂 🙂 🙂 🙂\n21 Ιανουαρίου, 2011 11:37 πμ\n21 Ιανουαρίου, 2011 11:36 πμ\nΝέα ανακοίνωση της ΕΣΗΕΑ\nΗ ΕΣΗΕΑ διαβάζοντας τους Σχολιαστές Χωρίς Σύνορα\nκαι πιο συγκεκριμένα το άρθο του Spin\nκατανόησε το λάθος και την υποκρισία στην οποία υποπέσαμε\nεξαιτίας των πιέσεων που έχουμε δεχτεί ως αγωνιζόμενοι δημοσιογράφοι.\nΖητάμε σεμνά και ταπεινά συγνώμη\nαπό τους Σχολιαστές Χωρίς Σύνορα και από τον ελληνικό λαό\nΗ ολομέλεια της ΕΣΗΕΑ\n21 Ιανουαρίου, 2011 12:14 μμ\n21 Ιανουαρίου, 2011 1:13 μμ\nΚ Α Τ Α Π Λ Η Κ Τ Ι Κ Ο…\n…από το Intymedia ε! 😉\n21 Ιανουαρίου, 2011 1:17 μμ\nSimon, «Ο Σόμπολος είναι η ψυχή της Ρωμιοσύνης!» 🙂\n21 Ιανουαρίου, 2011 1:18 μμ\n21 Ιανουαρίου, 2011 1:56 μμ\n21 Ιανουαρίου, 2011 1:59 μμ\nthanks! Για την κατανόηση 🙂\n21 Ιανουαρίου, 2011 1:35 μμ\nΣυγγνώμες και σάλια από τον «πρόεδρο» Σόμπολο (και κερασάκι «η αστυνομία δεν το ήθελε, από βιασύνη το έκανε»). Ρε τσόγλανε ο επόμενος καφές που θα φας στα μούτρα θα είναι βραστός! Αει σιχτίρ\n21 Ιανουαρίου, 2011 1:50 μμ\nΜην «χαλιέσαι» ρε Πρόεδρε, σάμπως τώρα θα μάθουμε τον ρόλο των διαφόρων Σόμπολων! 😉\n21 Ιανουαρίου, 2011 2:06 μμ\nΕάν αναγραμματίσουμε τη λέξη sobolos, προκύπτει η λέξη lobosos*.\n*lobosos στα Ισπανικά σημαίνει Λύκοι.\n21 Ιανουαρίου, 2011 2:21 μμ\nΚαθόλου τυχαίο, καλή μας Πυργοδέσποινα! 😉\n21 Ιανουαρίου, 2011 3:12 μμ\nTου Παντελη Μπουκάλα – Καθημερινή\nΕντάξει, αν είχαμε πικρή πείρα, θα ήταν δικαιολογημένες οι επιφυλάξεις και η καχυποψία και δεν μας επιτρεπόταν να θεωρούμε τις ασφαλίτικες πληροφορίες ταυτόσημες με τις ασφαλείς. Αλλά έκαψαν ποτέ άνθρωπο οι «δημόσιες δυνάμεις»; Τον έδωσαν σαν τρομοκράτη ή ό, τι άλλο χωρίς πρώτα να διπλοτριπλοτσεκάρουν τα ευρήματά τους, χωρίς δηλαδή να εμπιστευτούν απλώς τις επιθυμίες και τις υποψίες τους; ΄Η μήπως υπάρχει έστω ένα μαρτυρημένο περιστατικό όπου να χάλκεψαν στοιχεία, να έβαλαν ας πούμε μολότοφ μέσα στο σακίδιο κάποιου για να τον ενοχοποιήσουν; Στοχοποίησαν ποτέ κανέναν απλώς και μόνο επειδή φορούσε πράσινα αθλητικά παπούτσια; Ψιθύρισαν ποτέ σε πρόθυμα αυτιά «αποκλειστικές πληροφορίες» για συγγενείς και φίλους συλληφθέντων ή έδωσαν στη δημοσιότητα τη φωτογραφία τους και όλο τους το βιογραφικό, με το στίγμα του «αποδεδειγμένα εγκληματία», ενώ δεν διέθεταν άλλο «ακλόνητο στοιχείο», πέρα από τη συγγένεια;\nΗ συγγένεια πήρε στον λαιμό της τους φιλότιμους αξιωματούχους της αστυνομίας στην περίπτωση της εικοσιεπτάχρονης Γερμανίδας που συνελήφθη την προηγούμενη εβδομάδα μαζί με άλλους τέσσερις. Το επώνυμό της, Μάγερ, τους έβαλε σε σκέψεις. Στην αρχή έκαναν την υπόθεση μήπως κρατούσε από τη γενιά του φιλέλληνα Ιωάννη Ιάκωβου Μάγερ, αλλά ήταν Ελβετός και δεν έδενε το σενάριο. Αμέσως έπειτα σκέφτηκαν μήπως ήταν εγγονή του παλιού τερματοφύλακα της Μπάγερν και της Εθνικής Γερμανίας Ζεπ Μάγερ, αλλά ανέκρουσαν πρύμναν όταν θυμήθηκαν πως από τη γενιά εκείνη των Γερμανών ποδοσφαιριστών αυτός που αναρχοαριστέριζε (έπαιζε και αριστερό μπακ άλλωστε) ήταν ο Πολ Μπράιτνερ. Ψάξε ψάξε όμως, να ΄ναι καλά και το Ιντερνετ, το βρήκαν: «Η μητέρα της συλληφθείσας, η Μπάρμπαρα Μάγερ, ήταν στέλεχος της Φράξιας Κόκκινος Στρατός». Και αφού το βρήκαν, το διοχέτευσαν ημιεπισήμως στους αστυνομικούς συντάκτες. Και όσοι εξ αυτών έχουν μάθει χρόνια τώρα να πιστεύουν στον Θεό αφενός, στη ΓΑΔΑ την Αληθειώτισσα αφετέρου και σε τίποτε άλλο (των κωδίκων δεοντολογίας συμπεριλαμβανομένων), έσπευσαν να διαλαλήσουν από τους σταθμούς τους το σπουδαίο νέο, να μάθει ο κόσμος, να πάρει τα μέτρα του. Κράτησαν πάντως την ψυχραιμία τους και δεν το ΄ριξαν στις παροιμίες, του είδους «κατά μάνα, κατά κύρη, κατά γιος και θυγατέρα». Αυτό το έλεγαν με το βλέμμα τους.


Συντονισμένη επίθεση στο Ιράν με νεκρούς και τραυματίες | pestanea\nΣυντονισμένη επίθεση στο Ιράν με νεκρούς και τραυματίες\nΔιπλή επίθεση ενόπλων σημειώθηκε το πρωί της Τετάρτης στο Ιράν. Η πρώτη επίθεση έγινε στο κοινοβούλιο της χώρας και η δεύτερη στο μαυσωλείο του Αγιατολάχ Χομεϊνί.\nΑπό την επίθεση στο κοινοβούλιο έχασε τη ζωή του ένας αστυνομικός και τραυματίστηκαν οχτώ άτομα ενώ ένα άτομο έχασε τη ζωή του και πέντε τραυματίστηκαν στο μαυσωλείο, σύμφωνα με τις έως τώρα πληροφορίες.\nΤα ιρανικά μέσα ενημέρωσης μεταδίδουν πως ένοπλοι άνοιξαν πυρ στο εσωτερικό του ιρανικού κοινοβουλίου και ένας καμικάζι ανατινάχθηκε στο μαυσωλείο του αγιατολάχ Χομεϊνί στην νότια Τεχεράνη.\nΣτο μαυσωλείο του ιδρυτή της Ισλαμικής Επανάστασης ιμάμη Χομεϊνί στη νότια Τεχεράνη ένας άνθρωπος ανατινάχθηκε σκοτώνοντας τον κηπουρό και προκαλώντας αδιευκρίνιστο αριθμό τραυματιών.\nΗ ιρανική τηλεόραση μετέδωσε ότι τέσσερις ένοπλοι συμμετείχαν στην επίθεση στο μαυσωλείο, εκ των οποίων ένας καμικάζι.\nΣύμφωνα με το πρακτορείο ειδήσεων Isna, στο μαυσωλείο του αγιατολάχ Χομεϊνί υπάρχει ένας νεκρός, χωρίς να διευκρινίζει αν πρόκειται για τον καμικάζι.\nΣτους χώρους του κοινοβουλίου, ένοπλοι, τρεις σύμφωνα με ορισμένα μέσα ενημέρωσης, οπλισμένοι με δύο καλάσνικοφ και ένα περίστροφο, άνοιξαν πυρ σκοτώνοντας έναν φρουρό, σύμφωνα με ορισμένα πρακτορεία ειδήσεων, και τραυματίζοντας αδιευκρίνιστο αριθμό ανθρώπων. Το πρακτορείο Tasnim μετέδωσε ότι άγνωστος αριθμός ανθρώπων κρατούνται όμηροι στο κοινοβούλιο.\nΤο κοινοβούλιο απέχει περί τα είκοσι χιλιόμετρα από το μαυσωλείο του Χομεϊνί.\npestanea : Συντονισμένη επίθεση στο Ιράν με νεκρούς και τραυματίες


Μαΐου 2017 – People of the Net\nΞαναsuck it, Hollywood!\nΣυνέχεια προηγουμένου entry που έλειπαν κάποια πραγματάκια. Ας τα προσθέσω εδώ, πιο συγκεκριμένα σε αστυνομικά κλισέ.\nΕίσαι μπάτσος ή ντετέκτιβ ή έστω το παίζεις ντετέκτιβ γιατί έχεις πολύ ελεύθερο χρόνο. Πας να ανακρίνεις κάποιον στο χώρο του. Ξεκινάς τις ερωτήσεις, όντας βέβαιος ότι θα σου απαντήσει με τη μία. Αμ δε! «Κι εσένα τώρα τι σε νοιάζει;» , «Τίνους είσι συ;», ανελέητο τρολλάρισμα από νεότερους σε ηλικία ανακρινόμενους και επίκληση πολιτικών δικαιωμάτων από αναρχοκουμμούνια που δε λογαριάζουν ότι η έρευνά σου θα βοηθήσει κάποιον. Κοινώς, τον κλαίγανε! Έχουμε ξαναπεί άλλωστε ότι σε αυτή τη χώρα, είναι must η αντίσταση κατά των αρχών, αρκεί να δείχνει ότι κάποιος πουλάει μαγκιά για το τίποτα.\nΆλλο κλισέ: κοιτάς τα εξώφυλλα εφημερίδων στο περίπτερο, βλέποντας κάτι που σου έχει κεντρίσει το ενδιαφέρον. Καρφώνεσαι στην πληροφορία. Σε αποσπούν τα βυζόμπαλα στη δίπλα κίτρινη φυλλάδα. Αυτοχαστουκίζεσαι και ξανακοιτάς το εξώφυλλο που σε ενδιαφέρει. Πιάνεις την εφημερίδα προκειμένου να διαβάσεις το άρθρο που «συνεχίζεται στη σελίδα 12». Ο περιπτεράς στη λέει: «Άμα δεν το αγοράσεις μαν άστο κάτω» σε πληροφορεί. Βγάζεις ένα ευρώ και πληρώνεις. «Κράτα τα ρέστα» λες με ύφος. «Ποια ρέστα ρε φίλος; 1,20 έχει!». Βρίσκεις άλλα 20 λεπτά και τα δίνεις, όσο ο πωλητής σε κατηγορεί ότι πας να τον κλέψεις. Συνεχίζεις την ανάγνωση επιτόπου. Καταλαβαίνεις τι δε σου κολλάει και γυρνάς να φύγεις με αποφασιστικό ύφος. Καθυστερείς γιατί ΣΚΟΝΤΑΦΤΕΙΣ ΠΑΝΩ ΣΤΟ ΜΑΛΑΚΑ ΠΟΥ ΣΤΕΚΟΤΑΝ ΠΙΣΩ ΣΟΥ ΚΑΙ ΧΑΖΕΥΕ ΤΑ ΠΡΟΑΝΑΦΕΡΘΕΝΤΑ ΒΥΖΟΜΠΑΛΑ!\nΦτάνεις επιτέλους μπροστά στον κακό. Μαζί σου, τσούρμο δημοσιογράφοι, μπάτσοι, ασθενοφόρα και πολίτες με πυρσούς και δίκρανα, οι οποίοι έμαθαν που βρίσκεται ο κακός από τη Νικολούλη! Η όποια αναζητούσε το άτομο που εξαφανίστηκε εμμέσως χάρη σε σένα, μιας κι όλο και κάποιος από αυτούς που επιχειρήσεις ανεπιτυχώς να ανακρίνεις ήτο κουτσομπόλης και ήθελε τα 15 λεπτά δημοσιότητας που του αναλογούν. Το ρεπορτάζ της απέδωσε πολύ πιο γρήγορα από την έρευνά σου γιατί αυτοί που ανάκρινες κατ’ιδίαν και σε ζόρισαν βρήκαν πιο εύκολο να μιλήσουν στο φακό (ένας μάλιστα μπερδεύτηκε από την ξανθιά κώμη και πιστεύοντας ότι είναι στην Πάνια, άρχισε να ψάχνει για νύφη).\nΒρίσκεσαι λοιπόν μπροστά σε τόσον κόσμο, απέναντι στον κακό, που χρησιμοποιεί το θύμα ως ανθρώπινη ασπίδα. «Άσε κάτω το όπλο αλλιώς θα τον σκοτώσω!» σου φωνάζει.\nΠερίπτωση 1: Αφήνεις το όπλο κάτω και μένεις στη θέση σου, προσπαθώντας να διαπραγματευτείς. Ενδεχόμενο 1: ο κακός σκοτώνει το θύμα επιτόπου. Έγινες ρεζίλι επειδή δεν άρπαξες την ευκαιρία να τον σκοτώσεις και να σώσεις έναν αθώο. Ενδεχόμενο 2: ο κακός σε σκοτώνει επιτόπου. Μ-μ-μ-μαλακία…\nΠερίπτωση 2: «ΣΤΑΡΧΙΔΙΑΜΟΥ» του απαντάς και, σίγουρος για τη σκοπευτική σου δεινότητα, πυροβολείς στο κεφάλι. Ενδεχόμενο 1: βρίσκεις τον κακό και σώζεις το θύμα. Μυριάδες social justice warriors σε κράζουν επειδή δε σεβάστηκες τα δικαιώματα του κακού. Αν δε έχει και κάποιο κουσούρι (γκέι, αλλοδαπός, ανάπηρος, ψυχασθενής, οτιδήποτε μπορεί να κάνει τη θέση σου χειρότερη) την πούτσισες επί εκατό. Σε δικαζουν και κλαις! Ενδεχόμενο 2: είσαι ατζαμής και σκοτώνεις το θύμα. Γίνεσαι ρεζίλι παγκοσμίως ως ο άχρηστος που σκότωσε το θύμα αντί να διαπραγματευτεί με τον κακό.\nΚάποιο τσακάλι σκηνοθέτης να το γυρίσει σε αστυνομική κωμωδία παρακαλώ!\n27 Μαΐου 2017\t 0\nΑντί να σας νοιάζει που κέρδισαν οι Τούρκοι στο Survivor, θα έπρεπε να σας νοιάζει που κέρδισαν οι Γερμανοί στο μνημόνιο!\nΚαθίστε και αποβλακωθείτε με μια ντουζίνα ηλιοκαμμένους καραγκιόζηδες να τρέχουν και να κάνουν τσουλήθρα!\nΚάθε γαμημένο μνημόνιο σας αξίζει!\nΚαθίστε κι ασχοληθείτε με τον κώλο της Λάουρας κι αφήστε τον δικό σας ακάλυπτο να σας τον ξαναγαμήσουν!\nΑσχοληθείτε με τους κοιλιακούς του Ντάνου όσο η κοιλιά σας παίζει ταμπουρά απ’την πείνα!\n19 Μαΐου 2017\t 0\n«Ε ρε ξύλο που θέλουν κι οι τριακόσοι!»\n«Ε ρε ξύλο που θέλουν κι οι τρακόσοι!»\nΤό’χεις πει, τό’χεις σκεφτεί.\nΚι εγώ-δε με βγάζω απόξω-τα έχω πει και σκεφτεί αυτά.\nΑλλά τό’κανε ο χρυσαυγίτης.\nΉ ντροπή μας;\nΚάθε μέρα δέχεσαι τη βία του κράτους.\nΜέσα από περικοπές, νέους φόρους, ανίκανες κυβερνήσεις.\nΤρομάζεις μόνον όταν η βία προέρχεται από την «άκρα δεξιά».\nΌταν συμβαίνουν τραγελαφικά σκηνικά με βουλευτές στο δρόμο και γιαούρτια στα μούτρα τους γελάς.\nΌταν συμβαίνουν μέσα στο «σπίτι» τους σοκάρεσαι.\nΌταν μέσα στο σπίτι σου ο πατέρας σου δεν έχει ασφαλιστική κάλυψη κι είν’άρρωστος, όταν το παιδί σου έχει ήδη αποφασίσει να μείνει κλεισμένο στο δωμάτιό του και να τρέφεται από τα έτοιμα γιατί δε βλέπει κανένα μέλλον, όταν η γυναίκα σου έχει κατάθλιψη κι ανεργία κι όταν εσύ τρως σκατά για να βγάλεις μισό μισθό να συνεισφέρεις για όλους, δε σοκάρεσαι. Παραγγέλνεις σουβλάκια και βλέπεις Survivor.\nΈλα, πες την αλήθεια: εσύ θα ήθελες να ρίξεις αυτό το ξύλο, έτσι;\nΑλλά χωρίς Χ.Α. να σε στιγματίζει.\nΘα σε στιγματίζει όμως πάντα το ότι τους ανέχτηκες όταν σε δούλευαν ψιλό γαζί, αντί να τους ρίξεις εκεί που τους αξίζει.\nΣτα σκατά που τώρα αναγκάζεσαι να τρως.\nΚι είναι και νόστιμα, πανάθεμά τα…\n15 Μαΐου 2017\t 0\nΗ πιο γλυκειά αντίφαση\nΚάθε χρόνο, τη δεύτερη Κυριακή του Μάη, τα κοινωνικά μύδια κατακλύζονται με αστεία με ζακέτες, MILFs και Παπακαλιάτηδες, ανάμεσα στα τιμώμενα πρόσωπα της ημέρας: τις Μάνες.\nΞέρεις όμως Θανάση μου τι είναι η Μάνα;\nΕίναι αυτή που θα σου πει ότι δεν είναι σωστό να δέρνεις ενώ σου χτυπάει τα πόδια με τη βίτσα.\nΕίναι αυτή που θα απαιτήσει να αδειάσεις μια κατσαρόλα φασολάδα και μετά θα σου πει να μαζευτείς γιατί πάχυνες.\nΕίναι αυτή που θα σου πει να βγεις και λίγο έξω αντί να κάθεσαι σπίτι σα μουρόχαβλο για να σου παραπονεθεί μετά ότι δε μαζεύεσαι μέσα με τίποτα.\nΕίναι αυτή που θα σου πει να είσαι καλός σαν τα άλλα παιδιά, αλλά αν της ζητήσεις να κάνεις ένα πάρτυ όπως όλοι, θα σου πει ότι δεν τη νοιάζει τι κάνουν οι άλλοι.\nΕίναι αυτή που θα σου πει ότι είσαι ελεύθερος να κάνεις ό,τι θέλεις στη ζωή σου, αλλά μετά θα σου πει πως πρέπει να κάνεις αυτό που σου λέει, γιατί ξέρει καλύτερα.\nΕίναι αυτή που θα σε παροτρύνει να παίζεις μπάλα, να μάθεις κιθάρα ή να ζωγραφίζεις για να απηυδίσει αργότερα που δεν ξεκολλάς από αυτά για να ασχοληθείς με τις σπουδές σου.\nΕίναι αυτή που θα σε πιέσει να παντρευτείς για να δει κι εκείνη ένα εγγονάκι, αλλά καμία γυναίκα δίπλα σου δε θα της αρέσει ποτέ.\nΕίναι αυτή που, όταν κάνεις το εγγονάκι, θα σου πει ότι θα το μεγαλώσει αυτή για να κάνεις τη ζωή σου, αλλά όταν της το αφήσεις για ένα απόγευμα θα σου γκρινιάξει ότι δεν το έκανες για να το φορτώνεται εκείνη.\nΕίναι αυτή που θα σε πάρει τηλέφωνο να σου παραπονεθεί ότι δεν την καλείς ποτέ, αλλά όταν την πάρεις εσύ θα στο κλείσει στα γρήγορα γιατί βρήκες ώρα να την πάρεις ενώ παρακολουθεί τούρκικο.\nΕίναι αυτή που θα πει κάποια στιγμή ότι κουράστηκε και θέλει να πεθάνει, αλλά αν πας να τη βοηθήσεις να κάνει κάτι, θα πάρει αέρα και θα σου πει ότι δεν είναι καμιά παράλυτη κι αντέχει ακόμα.\nΑυτό είναι η Μάνα. Ένα πλάσμα γεμάτο αντιφάσεις, που προκύπτουν από την απεριόριστη αγάπη της για σένα.\nΝα τη χαίρεσαι και να την αγαπάς τη Μάνα σου. Όσο υπάρχει κι όταν δε θα υπάρχει πια.\n14 Μαΐου 2017\t 0\nΚατά πόσο ορίζουμε οι ίδιοι τις ζωές μας; Απολαμβάνει άραγε κανείς το προνόμιο να ζει ακριβώς όπως επιθυμεί;\nΚαταρχάς, ας ξεκινήσουμε από τις απαρχές της διαδικασίας που ονομάζεται ζωή. Δεν έχουμε την παραμικρή ιδέα αν επιθυμούμε καν να γεννηθούμε, κι αν τελικά είναι κάτι που η ψυχή, η αστρική σκόνη ή οτιδήποτε σκατά κι αν είμαστε όταν δεν υπάρχουμε στον υλικό κόσμο ζητά, πολλές φορές δεν είμαστε καν στην εποχή ή τον τόπο που θα θέλαμε. Όλοι κάποια στιγμή σκεφτήκαμε ότι θα ταιριάζαμε καλύτερα σε άλλον χωροχρόνο. Στην εποχή του Χαλκού, των Σταυροφοριών, της Αμερικανικής Εποποιίας… Για να μην αναφερθούμε στο θέμα φύλου. Έστω βέβαια ότι αυτή η περίπτωση αφορά συμπτώσεις που δεν έχουμε τη δυνατότητα να προβλέψουμε και την αφήνουμε στην άκρη.\nΛόγω της προηγούμενης πρότασης, θεωρούμε σύμπτωση και την οικογένεια που μας μεγαλώνει. Ούτως ή άλλως, είμαστε τόσο μικροί κι ανίδεοι όταν γεννιόμαστε για να κρίνουμε αν επιθυμούμε όντως αυτή την οικογένεια. Κι ως μιαν ηλικία, δεν έχουμε και πολλά περιθώρια επιλογής. Οπότε σχεδόν υποχρεωτικά καταλήγουμε στο πρώτο μας σχολείο (αν πάμε) και τους πρώτους μας φίλους (αν κάνουμε). Άλλη μια εξαίρεση; Ας πούμε ναι…\nΚαι καταλήγουμε σε μιαν ηλικία εφηβική, όπου από τη μια το μυαλό έχει πήξει αρκετά για να κάνει επιλογές και να ασκήσει αυτοκριτική, αλλά και τις ορμόνες να ξεσαλώνουν όσο χρειάζεται για να θολώνουν την καθαρή σκέψη. Κάποιος θα αποφασίσει ότι ξέρει καλύτερα από εμάς, κάνοντας άθελά του μια μίνι (ή και μάξι) πλύση εγκεφάλου κι επηρεάζοντας τα πραγματικά μας «θέλω».\nΚι έστω ότι αργότερα έχουμε πλέον εντελώς καθαρό κεφάλι και μπορούμε να διαλέξουμε αυτά που θέλουμε να κάνουμε, έχοντας παρακάμψει στην πορεία τις συμβουλές και νουθεσίες τρίτων. Όχι όλοι μας, μερικοί μόνο. Πόσους από αυτούς δε ζώνουν τα φίδια όταν σκέφτονται πόσα ρίσκα μπορεί να παίρνουν με τις επιλογές τους; Πολλές φορές, για να καταφέρουμε κάτι, είναι προαπαιτούμενα κάποια άλλα στάδια. Π.χ. για να γίνεις νευροχειρουργός θα πρέπει να έχεις τελειώσει την ιατρική και να πάρεις ειδικότητα, κατά συνέπεια να έχεις περάσει στην ιατρική σχολή, κι ας μείνω μόνο σε δύο βήματα για να το κρατήσω απλό. Θέλουμε πάντα να ακολουθήσουμε όλα τα ενδιάμεσα βήματα; Όχι, αλλά πρέπει, αν όντως θέλουμε να φτάσουμε κάπου. Αλλιώς, παίρνουμε μιαν άλλη κατεύθυνση. Και στις δύο περιπτώσεις λοιπόν δεν κάνουμε το δικό μας. Κάνουμε ένα «πρέπει» που δεν ορίσαμε εμείς.\nΚι από εκεί και πέρα ακολουθούμε «πρέπει» που σπανίως ορίζουμε εμείς. «Πρέπει» να κάνουμε οικογένεια όχι απαραίτητα γιατί το επιθυμούμε εμείς, αλλά οι πρόγονοί μας, ή κάποιος συντροφός μας που το έχει όνειρο ζωής, ή μια ανεπιθύμητη εγκυμοσύνη. «Πρέπει» να αναλωθούμε σε μια δουλειά που δε μας αρέσει και δε μας αξίζει, είτε επειδή κάποτε «έπρεπε» να ακολουθήσουμε κάποια προαπαιτούμενα για να κάνουμε αυτό που πράγματι θέλαμε αλλά βαρεθήκαμε να ακολουθήσουμε αυτό το «πρέπει», είτε γιατί «πρέπει» να συντηρήσουμε εαυτόν και οικογένεια και επειδή φυσικά «πρέπει» να πληρώσουμε λογαριασμούς. «Πρέπει» να τα έχουμε καλά με κάποιους γιατί κι αυτοί «πρέπει» να τα έχουν καλά μαζί μας, λόγω κοινωνικών κανόνων και συμβάσεων που «πρέπει» να ακολουθούμε. «Πρέπει» να βρούμε γκόμενο/γκόμενα και «πρέπει» να είμαστε καλά μαζί του/της. «Πρέπει» να βλέπουμε τους φίλους μας ακόμα κι αν δεν έχουμε διάθεση ούτε τον εαυτό μας να βλέπουμε. «Πρέπει» να μη χαλάμε χατήρια ακόμα κι αν «πρέπει» να μας χαλάνε. «Πρέπει» να περάσουμε κάμποσα χρόνια της ζωής μας επιλύοντας διλήμματα, γιατί «πρέπει» να είμαστε καλά με κάποιους και «πρέπει» να κακοκαρδίσουμε κάποιους άλλους. Κι εν τελεί, «πρέπει» να πεθάνουμε…\nΚι ακόμα κι αυτό δεν το επιλέγουμε εμείς. Μπορεί να έρθει ξαφνικά, χωρίς να το προμηνύει τίποτα. Ένα τροχαίο δυστύχημα, μια ηλιόλουστη μέρα στα 19 μας. Μια δολοφονική επίθεση, μια χειμωνιάτικη νύχτα στα 32 μας. Μια αναρρόφηση κατά τον ύπνο στα 71 μας. Μια ανάσα που δεν ήρθε ποτέ, στο πρώτο μας λεπτό… Ένας καρκίνος στα 54 μας. Κι ειδικά το τελευταίο σε βάζει πάλι σε διλήμματα. Να το πολεμήσεις και να εξαντληθείς; Να το αφήσεις να σε φάει; Να μείνεις σε ένα κρεβάτι μέχρι την ύστατη ώρα υποφέροντας ή να ζητήσεις να σε απαλλάξουν από τον πόνο με μια ευθανασία; Ή να περάσεις κάθε τελευταία σου μέρα ολοζώντανους, δίνοντάς της νόημα αλλά και παράδειγμα στους γύρω σου; Ό,τι κι αν θες από αυτά, τι στοίχημα πάμε ότι κάποιοι άλλοι θα θέλουν το αντίθετο; Κι ότι δε θα σε πείσουν γι’αυτό; Είσαι ευάλωτος άλλωστε, σε κατάσταση σοκ. Δε μπορείς να σκεφτείς καθαρά. Μπορούσες άλλωστε ποτέ;\nΚι αν νομίζεις πως μετά θάνατον τη γλίτωσες, μάντεψε! Εκείνη η αίτηση δωρεάς οργάνων που συμπλήρωσες κάποτε; Η γυναίκα σου δεν ήθελε να σε τεμαχίσουν πριν σε θάψουν. Κάτι για αποτέφρωση που είχες σαν τελευταία επιθυμία; Ο γιος σου δεν ήθελε να σε κάψουν. Ούτε καν εκεί δε μπορείς να είσαι σίγουρος ότι θα γίνει το δικό σου! Ποτέ δεν ήσουν. Ποτέ δεν έγινε.\nΤώρα που ξέρεις πως δεν ορίζεις τίποτα, κλείσε τα μάτια, ονειρέψου και πριν φτάσεις στο καλό, άνοιξέ τα πάλι, πάρε μια βαθιάν ανάσα και γυρνά στο πανηγύρι που λένε ζωή.\n6 Μαΐου 2017\t 0\nΚάτι σιχαμένες διασκευές…\nΝαι ρε Έλλη! Μπράβο! Έτσι, μάθε μας μουσική ωρή! Σιχαμένος ο Marilyn Manson κι η αισχρή διασκευή του στο «Sweet Dreams»! Κάποιος έπρεπε να το πει! Τι λένε τώρα ότι το έκανε δικό του και του έδωσε μια εφιαλτική διάσταση, παπαργιές καμαρωτές! Έλα να σου πω και 5 ακόμα σιχαμένες διασκευές!\nNevermore – The sound of silence\nΠου πάνε και κάνουν θρας αυτόν τον ύμνο της σύγχρονης απόγνωσης οι άσχετοι οι μαλλιάδες; Δεν πα να λένε ότι προσαρμόστηκε το μήνυμα στη σύγχρονη εποχή κι ότι είναι παράδειγμα διασκευής; Σιχαμένο είναι!\nΜα να πιάνουν οι κάφροι τη Björk και να την κάνουν έτσι τα κτήνη; Καμιά ντροπή; Τι κι αν η ίδια γουστάρει αυτά τα μέτσολ, τι κι αν σεβάστηκαν το κομμάτι προσφέροντάς του μια διαφορετική ατμόσφαιρα; Σιχαμένοι κι αυτοί!\nRotting Christ – Orders from the dead\nΕ όχι! Ντροπή! Πως τολμούν οι σατανάδες να πιάνουν τη μεγάλη καλλιτέχνιδα Diamanda Gallas και να την κανιβαλίζουν έτσι; Δεν πα να συμμετέχει κι η ίδια, δεν πα να λέει κι η ίδια ποσό καλή δουλειά κάναν; Σιχάματα και δαύτοι!\nSparzanza – Rebel yell\nΑ όχι και τον Billy Idol! Δεν έχουν το θεό τους μερικοί! Ε τους σιχαμένους τους Φινλανδούς…\nParadise Lost – Smalltown boy\nΕ όχι και τα νιάτα μας σταρ ντισκοτέκ! Ήμαρτον με τους σιχαμένους!\nΔείχτους ωρή Έλλη πως γίνεται!\nΠΑΡΤΕ ΕΔΩ ΣΩΣΤΗ ΔΙΑΣΚΕΥΗ!\n3 Μαΐου 2017\t 2


Χουτζαίος, Γεώργιος Μ. | Bibliopolio.gr\nΒιβλιοπωλείο (24) Apply Βιβλιοπωλείο filter\nΧουτζαίος, Γεώργιος Μ. (24) Apply Χουτζαίος, Γεώργιος Μ. filter\nΙδιωτική Έκδοση (17) Apply Ιδιωτική Έκδοση filter\nΧουτζαίος, Γεώργιος Μ. (2) Apply Χουτζαίος, Γεώργιος Μ. filter\nΙερά Μητρόπολη Μυτιλήνης (1) Apply Ιερά Μητρόπολη Μυτιλήνης filter\nΝομαρχιακή Αυτοδιοίκηση Λέσβου (1) Apply Νομαρχιακή Αυτοδιοίκηση Λέσβου filter\nΠουλέλλης Χρήστος (1) Apply Πουλέλλης Χρήστος filter\nαπό 0€ έως 36€\nαπό το 1,965 έως το 2,009\nΕκτός αποθέματος (24) Apply Εκτός αποθέματος filter\nΓεννήθηκε στην Αγιάσο Λέσβου το 1944. Τελείωσε τις γυμνασιακές του σπουδές στο Β' Λύκειο Αρρένων Μυτιλήνης, διαμένοντας στο Εκκλησιαστικό Οικοτροφείο Αριστούχων Απόρων Μαθητών της Ιεράς Μητρόπολης Μυτιλήνης, ως υπότροφος του κληροδοτήματος Γρηγορίου Χατζηπανάγου - Σκορδά.\nΕίναι πτυχιούχος του Φυσικού Τμήματος του Πανεπιστημίου Αθηνών και του Μαθηματικού Τμήματος του Πανεπιστημίου Θεσσαλονίκης, ως υπότροφος του κληροδοτήματος Γεωργίου Βοστάνη. Μετεκπαιδεύτηκε στην πυρηνική φυσική στο Κέντρο Πυρηνικών Ερευνών "Δημόκριτος".\nΥπηρέτησε καθηγητής φυσικής στο Β' Λύκειο και Β' Γυμνάσιο Αρρένων Μυτιλήνης, στο λύκειο Αγιάσου, στο Α' Λύκειο Θηλέων Μυτιλήνης, στο Α' Λύκειο Αρρένων Μυτιλήνης και στο Λύκειο Αρρένων Χαλανδρίου (1967-1980). Υπηρέτησε ακόμα ως καθηγητής στην Τεχνική Σχολή Μυτιλήνης "Βερναδάκης", στη Σχολή Επιμόρφωσης Λειτουργών Δημοτικής Εκπαίδευσης (ΣΕΛΔΕ), στη Σχολή Ξεναγών Βορείου Αιγαίου και στο Περιφερειακό Επιμορφωτικό Κέντρο Μυτιλήνης (ΠΕΚ).\nΑπό το 1980 μέχρι το 1991 υπηρέτησε ως καθηγητής στην Παιδαγωγική Ακαδημία Μυτιλήνης και είναι ο τελευταίος Διευθύνων Υποδιευθυντής αυτής, λόγω της οριστικής κατάργησής της.\nΥπηρέτησε ακόμα και για δύο έτη ως μέλος του ΕΔΤΠ του Τμήματος Περιβάλλοντος του Πανεπιστημίου Αιγαίου.\nΣήμερα είναι συνταξιούχος Ειδικός Πάρεδρος του Παιδαγωγικού Ινστιτούτου Αθηνών και ασχολείται με την επιστημονική έρευνα θεμάτων της ειδικότητάς του.\nΈχει κάνει πολλά επιστημονικά δημοσιεύματα τόσο στο λεσβιακό τύπο όσο και σε επιστημονικά περιοδικά.\nΈχει βραβευτεί από την Ακαδημία Αθηνών για τη μελέτη του "Το απολιθωμένο δάσος της Λέσβου" (1977) και έχει λάβει έπαινο του Υπουργείου Κοινωνικών Υπηρεσιών (1971), καθώς και έπαινο του Αρχηγείου Αεροπορίας (1973). Είναι μέλος πολλών σωματίων της Λέσβου και των Αθηνών.\nΟμιλεί την αγγλική γλώσσα. Υπηρέτησε ως σμηνίας στην Ελληνική Αεροπορία. Είναι έγγαμος και πατέρας δύο παιδιών.\nΣπήλαια και άλλα καρστικά φαινόμενα της Λέσβου\nΣημειώσεις φυσικής, οικολογίας\nΣημειώσεις δυναμικής μετεωρολογίας\nΠειραματικός οδηγός φυσικής - χημείας του βιβλίου "Ερευνώ τον φυσικό κόσμο" της Ε και ΣΤ του δημοτικού σχολείου\nΘεωρία του περιοδικού συστήματος των στοιχείων\nΘερμοκρασία, θερμότητα, εσωτερική ενέργεια, εντροπία, ενθαλπία\nΗ οικολογική κατάσταση της νήσου Λέσβου


Πώς να χάσετε βάρος μετά τις γιορτές | Kavala News Τα Νέα της Καβάλας Online\nΜετά από όλες τις υπερβολές της εορταστικής περιόδου, δεν προκαλεί έκπληξη το γεγονός ότι μία από τις πιο κοινές αποφάσεις για μετά από την Πρωτοχρονιά κάθε χρόνο είναι η απώλεια βάρους. Εάν το να χάσετε μερικά κιλά είναι πολύ σημαντικό για εσάς ή απλά θέλετε να κάνετε μια υγιεινή αποτοξίνωση, ακολουθούν μερικές συμβουλές που πρέπει να ακολουθήσετε.\n1. Διώξτε τις ενοχές\nΠρώτα από όλα, μην τα βάζετε με τον εαυτό σας αν ξεφύγατε λίγο ή και πολύ κατά την διάρκεια των εορτών. Να θυμάστε ότι αυτό που επηρεάζει την συνολική σας υγεία, είναι αυτό που τρώτε σε τακτική βάση και όχι αυτό που γίνεται κάποιες συγκεκριμένες ημέρες του χρόνου όπως είναι οι γιορτές των χριστουγέννων και της πρωτοχρονιάς.\nΜια μικρή περίοδος υπερβολικής απόλαυσης κατά τη διάρκεια της εορταστικής περιόδου δεν αποτελεί πρόβλημα υγείας και πρέπει να την απολαμβάνουμε χωρίς ενοχές και τύψεις.\n2. Σκεφτείτε την ισορροπία και όχι τη στέρηση\nΜετά από μια εορταστική έκρηξη γευστικών απολαύσεων, μπορεί να είναι πολύ εύκολο να να σκεφτείτε ότι πρέπει να κάνετε μια ακραία αποτοξίνωση ή δίαιτα. Συνήθως αυτή η πρακτική πρέπει να ξέρετε ότι είναι αναποτελεσματική. Βγάλτε από το μυαλό σας την σκέψη "πως να χάσω γρήγορα κιλά".\nΗ δίαιτα γιο-γιο και ο περιορισμός των θερμίδων μπορεί να επιβραδύνουν τον μεταβολισμό. Με άλλα λόγια, μπορούν να επηρεάσουν την ικανότητά σας να χάσετε βάρος μακροπρόθεσμα. Επιπλέον, όταν περιορίζετε τις θερμίδες, τα επίπεδα των ορμονών της πείνας σας αυξάνονται σημαντικά, αυξάνοντας την όρεξή σας και δοκιμάζοντας τη δύναμη της θέλησής σας.\n3. Μην ανεβείτε στη ζυγαριά\nΜετά από λίγες μέρες χριστουγεννιάτικου φαγητού, είναι πιθανό να ζυγίσετε λίγο παραπάνω. Αυτό συνήθως δεν συμβαίνει επειδή έχετε πάρει σωματικό λίπος, αλλά επειδή έχετε συγκρατήσει νερό λόγω του επιπλέον αλατιού που έχετε καταναλώσει σε όλα αυτά τα εορταστικά φαγητά.\nΜείνετε μακριά από τη ζυγαριά και αντ' αυτού εστιάστε την ενέργεια και την προσοχή σας στα βήματα που κάνετε για να επαναφέρετε την υγιεινή διατροφή σας σε καλό δρόμο. Το να πίνετε άφθονο νερό, να τρώτε πολλά φρέσκα φρούτα και λαχανικά και να μείνετε μακριά από επεξεργασμένα τρόφιμα θα σας βοηθήσουν να μειώσετε το φούσκωμα μετά τις γιορτές.\nΤο πράσινο τσάι ή κάποια άλλα ροφήματα όπως είναι το Matcha Slim μπορούν να βοηθήσουν τον οργανισμό σας να αποτοξινωθεί και να ξεκινήσει να καίει θερμίδες πιο γρήγορα.\nΔοκιμάστε τα στενά σας ρούχα μία φορά την εβδομάδα για να καταλάβετε πώς τα πηγαίνετε.\n4. Μην αφήνετε στο σπίτι γλυκά που έχουν μείνει από τις γιορτές\nΑν δεν υπάρχουν γλυκά και λιχουδιές, δεν μπορείτε να τις φάτε! Αλλά αν γνωρίζετε ότι έχετε μια κουζίνα γεμάτη μπισκότα, σοκολάτα και χριστουγεννιάτικο κέικ, είναι σίγουρο πως όσο και να μην το θέλετε, τελικά θα υποκύψετε.\nΜόλις τελειώσουν οι γιορτές, καθαρίστε το ψυγείο και τα ντουλάπια σας για να είστε σίγουροι πως δεν υπάρχουν γευστικοί πειρασμοί μέσα στο σπίτι\nΕφοδιαστείτε με πιο υγιεινά σνακ, όπως ωμούς ξηρούς καρπούς, φρέσκα φρούτα και ψιλοκομμένα λαχανικά. Γεμίστε το σπίτι υγιεινά τρόφιμα.\n5. Πάρτε τα γεύματα σας στην δουλειά\nΗ ορμόνη γκρελίνη, που απελευθερώνεται από το στομάχι όταν πεινάτε, πιστεύεται ότι ενεργοποιεί το σύστημα ανταμοιβής του εγκεφάλου και μας οδηγεί συχνά σε πρόχειρο φαγητό με πολλές θερμίδες.\nΠαίρνοντας το δικό σας μεσημεριανό γεύμα και σνακ στη δουλειά, μπορείτε να κάνετε καλές και μελετημένες επιλογές και δεν θα αφήσετε την ορμόνη γκρελίνη να αποφασίζει για το τι θα φάτε. Αφιερώστε μερικές ώρες την Κυριακή προετοιμάζοντας φαγητό για την όλη εβδομάδα και θα είστε ευγνώμονες για αυτό μόλις αρχίσει η πίεση και το τρέξιμο της εβδομάδας σας.\nΗ σπιτική σούπα είναι κάτι που μπορείτε να μαγειρέψετε και να καταψύξετε πολύ εύκολα και είναι ένας πολύ καλός τρόπος για να αυξήσετε την πρόσληψη λαχανικών. Το να βάλετε ένα μέρος του δείπνου σας σε ένα τάπερ για να το χρησιμοποιήσετε για το μεσημεριανό γεύμα την επόμενη μέρα είναι μια άλλη επιλογή που θα σας προσφέρει χρόνο.\n6. Βάλτε στόχους για άσκηση\nΗ δεύτερη εβδομάδα του Ιανουαρίου είναι σχεδόν πάντα η πιο πολυσύχναστη του έτους για τα γυμναστήρια. Ωστόσο, οι στατιστικές δείχνουν ότι οι αριθμοί προσέλευσης σχεδόν πάντα πέφτουν, έως τα μέσα Φεβρουαρίου.\nΓια όσους από εμάς δεν είμαστε τόσο φαν της γυμναστικής, απλώς το «να πηγαίνουμε περισσότερο στο γυμναστήριο» είναι απλώς μια πολύ ασαφής δέσμευση. Το κλειδί είναι να θέσετε πολύ συγκεκριμένους στόχους άσκησης, π.χ. δύο μαθήματα ζούμπα την εβδομάδα και ένα μάθημα γιόγκα κάθε Κυριακή. Προγραμματίστε την άσκησή σας εκ των προτέρων και βεβαιωθείτε ότι θα υλοποιήσετε τον προγραμματισμό σας.\nΗ συνέπεια στην γυμναστική είναι ζωτικής σημασίας για το σώμα και την υγεία μας. Δύο φορές την εβδομάδα μακροπρόθεσμα θα είναι πολύ πιο αποτελεσματικές για την απώλεια βάρους από μια εβδομάδα με πέντε συνεδρίες άσκησης και μετά τίποτα για τρεις εβδομάδες. Κάντε ένα ρεαλιστικό σχέδιο για εσάς και επιμείνετε σε αυτό.\n7. Περπατάτε περισσότερο\nΗ άσκηση όχι μόνο καίει θερμίδες, αλλά ενισχύει την αυτοεκτίμηση και σας βάζει σε μια θετική νοοτροπία, ενθαρρύνοντας σας περαιτέρω να κάνετε πιο υγιεινές επιλογές τροφίμων και τρόπου ζωής.\nΕκτός από την προγραμματισμένη άσκησή σας, απλώς περπατήστε περισσότερο αυξάνοντας τον αριθμό των βημάτων σας μπορεί να σας βοηθήσει να επιτύχετε τους στόχους απώλειας βάρους σας.\nΕξοικειωθείτε με τη λειτουργία μέτρησης βημάτων στο smartphone σας και χρησιμοποιήστε κάθε ευκαιρία για να περπατήσετε, θέτοντας στον εαυτό σας εβδομαδιαίους στόχους βημάτων. Για παράδειγμα, οι τηλεφωνικές συναντήσεις μπορούν να πραγματοποιηθούν ενώ βηματίζετε πάνω κάτω στο γραφείο!\nΟι αναρριχήσεις σκαλοπατιών είναι φανταστικές για την οικοδόμηση και τόνωση των μυών και είναι ένας εύκολος τρόπος για να στριμώξετε λίγη προπόνηση στο μεσημεριανό σας διάλειμμα ή όταν είστε στο σπίτι.\nκιλά μετά τις γιορτές


ΤΟΜΑΣ ΒΙΖΕΡ: ΜΟΝΟ ΟΙ ΤΣΙΠΡΑΣ ΚΑΙ ΚΑΜΜΕΝΟΣ ΕΦΑΡΜΟΖΟΥΝ ΣΤΗΝ ΕΝΤΕΛΕΙΑ ΤΟ ΜΝΗΜΟΝΙΟ | ΕΘΝΙΚΙΣΜΟΣ.net\nΤΟΜΑΣ ΒΙΖΕΡ: ΜΟΝΟ ΟΙ ΤΣΙΠΡΑΣ ΚΑΙ ΚΑΜΜΕΝΟΣ ΕΦΑΡΜΟΖΟΥΝ ΣΤΗΝ ΕΝΤΕΛΕΙΑ ΤΟ ΜΝΗΜΟΝΙΟ\nΜια νέα επιβράβευση για την συγκυβέρνηση των προδοτών, ήρθε από τον επί 6ετία επικεφαλής του Euro Working Group (EWG) Τόμας Βίζερ, ο οποίος έδωσε μια αποχαιρετιστήρια συνέντευξη επί τη αποχωρήσει του στην ελβετική εφημερίδα Neue Zürcher Zeitung. Έτσι, στην ερώτηση για το πώς τα πήγαν οι χώρες που έπεσαν στα δίχτυα των Μνημονίων, είπε τα εξής:\n«Από όλες τις χώρες της κρίσης αυτό το πέτυχε καλύτερα η Ιρλανδία. Καλά προχώρησε το πράγμα και στην Ισπανία, κάπως λιγότερο καλά στην Πορτογαλία και την Κύπρο. Στην Ελλάδα όμως δεν το βλέπουμε ακόμα. Εκεί υπάρχει η τάση να αποδίδονται οι ευθύνες στους ξένους. Μόνο όμως όταν μια κυβέρνηση ενστερνισθεί τους στόχους ενός προγράμματος, μπορεί να λειτουργήσει και η εφαρμογή του και να εξηγηθεί πειστικά στους πολίτες η αναγκαιότητά του… Αυτό δεν συνέβη στην Ελλάδα, με καμιά κυβέρνηση. Τα πράγματα βελτιώθηκαν ανέλπιστα μόνο τον τελευταίο χρόνο».\nΜπράβο, και εις «ανώτερα» Τσιπροκαμμένοι!\nΙσχύς τους η λατρεία των διεθνών τοκογλύφων!\n← Η ΑΚΡΟΑΡΙΣΤΕΡΗ ΤΡΟΜΟΚΡΑΤΙΑ ΣΤΡΕΦΕΤΑΙ ΠΛΕΟΝ ΑΝΟΙΚΤΑ ΕΝΑΝΤΙΟΝ ΤΩΝ ΑΠΛΩΝ ΠΟΛΙΤΩΝ


Πρότυπη Παιδική Χορωδία από το Ωδείο Νότα Νότα. - Ωδείο Νότα Νότα\nΠρότυπη Παιδική Χορωδία από το Ωδείο Νότα Νότα.\nΣε μια προσπάθεια να εντάξουμε στον χώρο της μουσικής τους μικρούς μας φίλους που αγαπούν το τραγούδι αποφασίσαμε να δημιουργήσουμε στο πλαίσιο των μουσικών εργαστηρίων την Πρότυπη Παιδική Χορωδία για παιδιά από 6 ετών και άνω.\nΗ Παιδική μας Χορωδία έχει σκοπό, εκτός από το να εντάξει τους μικρούς μας φίλους στον χώρο της μουσικής και μουσικής προπαιδείας, με έναν ευχάριστο και δημιουργικό τρόπο, να βάλει τις βάσεις και να δώσει στα παιδιά εκείνα τα μουσικά εφόδια που θα χρειαστούν στην αρχή της μουσικής τους αναζήτησης.\nΗ Παιδική χορωδία σαφώς δεν μπορεί να ταυτιστεί με τα μαθήματα φωνητικής, όπου εκεί υπάρχει μια τελείως διαφορετική αντιμετώπιση κυρίως στον τρόπο προσέγγισης αλλά και στο γνωστικό αντικείμενο.\nΌμως δεν παύει να είναι μια ασφαλής λύση για παιδιά που εκφράζουν την επιθυμία να τραγουδήσουν, καθώς η φωνή σε αυτές τις ηλικίες (πολύ περισσότερο για παιδιά που βρίσκονται στην ηλικία της μεταφώνησης) αποτελεί ένα ευαίσθητο όργανο και χρίζει ιδιαίτερης προσοχής.\nΗ Συμμετοχή σε ένα τέτοιου είδους φωνητικό σύνολο δίνει την ευκαιρία στο παιδί να εμπλουτίσει τον συναισθηματικό του κόσμο, καθώς και να αναπτύξει τις κοινωνικές του δεξιότητες.\nΗ παιδική Χορωδία και η εκμάθηση μουσικής σε παιδιά γενικότερα, αποτελεί κινητήρια δύναμη συναισθημάτων για αρχάριους και προχωρημένους σπουδαστές σε μουσικό γνωστικό επίπεδο.\nΣτο Ωδείο Νότα Νότα τα μαθήματα της Παιδικής Χορωδίας καθώς και όλα τα μαθήματα που απευθύνονται σε παιδιά γίνονται από Μουσικοπαιδαγωγούς. Εμβαθύνουμε στις ανάγκες του κάθε παιδιού ξεχωριστά ανεξαρτήτως ηλικίας, και κατευθύνουμε τις μουσικές σπουδές του σύμφωνα με το φυσικό του ταλέντο!\nΕκμάθηση μουσικής για παιδείαΝότα Νότα Ωδείο ΘεσσαλονίκηΠαιδική ΧορωδίαΠροπαιδείαΦωνητικήΦωνητική για Παιδεία


Η αναπνοή από τη μύτη βελτιώνει την οσφρητική μνήμη -\nΗ αναπνοή από τη μύτη βελτιώνει την οσφρητική μνήμη\nΣε έρευνα, τα ευρήματα της οποίας δημοσιεύθηκαν στο επιστημονικό περιοδικό «The Journal of Neuroscience», οι ερευνητές εξέτασαν με νέες μεθοδολογίες τη σχέση μεταξύ όσφρησης και μνήμης. Η μελέτη που διεξήχθη από επιστήμονες στο Karolinska Institutet στη Στοκχόλμη της Σουηδίας, διαπίστωσε ότι η αναπνοή μέσω της μύτης, αντί του στόματος, βελτιώνει την οσφρητική μνήμη.\nΣύμφωνα με τους ερευνητές, για πρώτη φορά διαπιστώθηκε ότι κάποιος θυμάται καλύτερα αυτό που μυρίζει όταν αναπνέει από τη μύτη, δηλαδή όταν η μνήμη σταθεροποιείται. Πρόκειται για μια διαδικασία που γίνεται μεταξύ της μάθησης και της ανάκτησης της μνήμης.\nΌπως εξηγούν, προηγούμενες έρευνες είχαν δείξει ότι οι οσφρητικοί υποδοχείς του εγκεφάλου μπορούν να συλλέξουν όχι μόνο τη μυρωδιά αλλά και τις μικρές διακυμάνσεις της ροής του αέρα, με διαφορετικά μέρη του εγκεφάλου να ενεργοποιούνται κατά την εισπνοή και την εκπνοή.\nΕνώ, και οι επιστήμονες του Northwestern Medicine είχαν ανακαλύψει επίσης για πρώτη φορά, ότι ο ρυθμός αναπνοής δημιουργεί ηλεκτρική δραστηριότητα στον ανθρώπινο εγκέφαλο που ενισχύει την συναισθηματική κρίση και την ανάκληση της μνήμης, αρκεί η αναπνοή να γίνεται από τη μύτη.\nΣτη μελέτη αυτή οι συμμετέχοντες ήταν σε θέση να εντοπίσουν ένα φοβισμένο πρόσωπο πιο γρήγορα όταν το έβλεπαν κατά τη διάρκεια της εισπνοής, απ’ ότι κατά την εκπνοή. Ενώ, ήταν επίσης πιο πιθανό να θυμούνται ένα αντικείμενο που όταν τo κοιτούσαν ανέπνεαν από τη μύτη. Η επίδραση αυτή έπαυε όταν η αναπνοή γινόταν από το στόμα.\nΣύμφωνα λοιπόν με τα νέα επιστημονικά δεδομένα, η αναπνοή επηρεάζει τον τρόπο αποθήκευσης και σταθεροποίησης της μνήμης και ο ρυθμός της ενισχύει την κρίση και τη μνήμη, δημιουργώντας ηλεκτρική δραστηριότητα στον ανθρώπινο εγκέφαλο\nΌπως μας εξηγεί ο Δρ. Γιώργος Μοιρέας η συνεισφορά της ρινικής αναπνοής έχει καταδειχθεί ποικιλοτρόπως από μεγάλο αριθμό μελετών ότι είναι εξαιρετικά μεγάλη, ωστόσο, μερικοί άνθρωποι δεν μπορούν να αναπνεύσουν από τη μύτη λόγω λειτουργικών προβλημάτων, όπως για παράδειγμα από σκολίωση ρινικού διαφράγματος. Σε αυτές τις περιπτώσεις καλό είναι το άτομο να υποβληθεί σε ή επέμβαση με την οποία θα διορθωθεί το πρόβλημα και θα αυξηθεί σημαντικά η ποσότητα του αέρα που περνά από τη μύτη.\nΠερίπου 1.000.000 οι Έλληνες που πάσχουν από X.A.Π.\nPrevious Σχεδόν οι μισές περιπτώσεις καρκίνου στα παιδιά είναι αδιάγνωστες\nNext Προσαρμοσμένες πρωτεΐνες μπορεί να βοηθήσουν στη δημιουργία αντισωμάτων για την καταπολέμηση του HIV


You are at:Home»Lifestyle»Δυσάρεστα νέα για γνωστό ζευγάρι – Επιβεβαίωσαν το χωρισμό τους\nBy Hallocy.com\t 20/08/2020 146 views\nΎστερα από 4 χρόνια σχέσης…\nΠολλοί δυσαρεστήθηκαν στην είδηση του χωρισμού ενός εκ των πιο αγαπημένων ζευγαριών της showbiz, καθώς ήταν από εκείνα που δεν επιδείκνυαν έντονα και απροκάλυπτα την προσωπική τους ζωή, αλλά όταν το έκαναν, ο τρόπος τους ήταν τόσο όμορφος και γλυκός που όλοι “λύγιζαν”. Ποιο είναι το γνωστό ζευγάρι που επιβεβαίωσε της φήμες για το χωρισμό του μετά από 4 ολόκληρα χρόνια κοινής πορείας;\nΛόγος γίνεται για τους πρωταγωνιστές της σειράς Riverdale που έχει αρκετούς φανατικούς θαυμαστές και στη χώρα μας. Ο Τζακχεντ και η Μπέτυ είχαν χωρίσει στη σειρά, αλλά απ, ότι φαίνεται έχουν χωρίσει και στην πραγματικότητα.\nΗ επιβεβαίωση ήρθε από τον Τζακχεντ, τον Cole Sprouse, ο οποίος έκανε μία ανάρτηση στο Instagram, όπου εξηγούσε πως έχουν οριστικά χωρίσει και ότι είναι τυχερός που έζησε έναν τέτοιον έρωτα. Δυστυχώς όλα αυτά είναι μέσα στη ζωή, το θετικό είναι πως το ζευγάρι διατηρεί συναισθήματα αγάπης ο ένας για τον άλλο.\nPrevious Article81χρονη επέστρεψε από τον «άλλο κόσμο», αφού ξύπνησε στο νεκροτομείο\nNext Article Εξελίξεις με την υγεία του Κωνσταντίνου Αγγελίδη – Οι αφόρητοι πόνοι στο κεφάλι Τι συμβαίνει;


Γεωργία Παπαδημητρίου – Blue & Angel\nH ρεφλεξολογία είναι μία συμπληρωματική, αγωγή για τη φροντίδα της υγείας.\nΣτο πέλμα βρίσκονται τα αντανακλαστικά όλων των σημείων του σώματος. Με ειδικές πιέσεις που ασκεί ο θεραπευτής, μπορεί να επαναφέρει το σώμα και τη λειτουργία των οργάνων του δέκτη στη φυσιολογία.\nΗ σύγχρονη ρεφλεξολογία βασίζεται στη θεμελίωση της ζώνο-θεραπείας από τον Δρ. Ουίλιαμ Φιτζέραλντ – Αμερικάνο Ιατρό Ωτορινολαρυγγολόγο, ο οποίος αφού εφάρμοζε την πρακτική αυτή, στην συνέχεια μπορούσε να χειρουργεί χωρίς ή με μικρή ποσότητα αναισθητικού.\nΣτη δυτική Ευρώπη (Ελβετία, Αγγλία, Δανία) και στις Η.Π.Α. υπάρχει τμήμα ρεφλεξολογίας εντός των περισσοτέρων νοσοκομείων. Στην Ελλάδα βρίσκεται σε εθελοντική μορφή, σε κάποια ιατρεία πόνου όπως στο Αρεταίειο νοσοκομείο, στο Ωνάσειο καρδιοχειρουργικό κέντρο αλλά και σε άλλα ιδιωτικά και δημόσια θεραπευτήρια.\nΒοηθά σε κάθε είδους πόνο, (οξύ, χρόνιο, νευροπαθητικό, μετεγχειρητικό κλπ) όπως\nΓιατί να κάνω ρεφλεξολογία;\nΑκόμα και αν δεν υπάρχει εντοπισμένο πρόβλημα, τα στοιχεία δείχνουν ότι μόνο το 4,3% του παγκόσμιου πληθυσμού έχει την απόλυτη ισορροπία και άριστη υγεία. Ακόμα όμως και εάν κάποιος ανήκει σε αυτό το ποσοστό, μπορεί (και καλό είναι) να δέχεται ρεφλεξολογία, προκειμένου να διατηρήσει την υγεία του και να έχει ακόμα μεγαλύτερη ευεξία, ενέργεια και ηρεμία.\nΕνώ η ρεφλεξολογία δρα γενικώς, στα όργανα και στους μύες του σώματος, η νεύρο-ρεφλεξολογία έχει τη δυνατότητα να δράσει σε συγκεκριμένο μυ ή σε συγκεκριμένο νεύρο. Αυτό βοηθά στο να επανέλθει ο οργανισμός στη φυσιολογία πολύ πιο γρήγορα.


Πότε η ψηλάφηση στο στήθος δεν θα πρέπει να σας ανησυχεί ~ ΒΙΟΛΟΓΙΑonline.gr\nΑρκετές φορές μπορεί να νιώθετε ενόχληση στο στήθος και κατευθείαν να σκέφτεστε το χειρότερο σενάριο. Ωστόσο, 8 στα 10 «ψηλαφητά» ογκίδια στο μαστό είναι καλοήθη και περίπου 1 στις 5 γυναίκες εμφανίζει καλοήθη πάθηση του μαστού κάποια στιγμή στη διάρκεια της ζωής της.\nΕάν ψηλαφίσατε κάτι στο στήθος σας αυτές είναι οι τρεις περιπτώσεις που δεν είναι καρκίνος.\nΠρόκειται για καλοήθη ογκίδια, τα οποία έχουν διάφορα μεγέθη (συνήθως δεν ξεπερνούν τα 3 εκατοστά), είναι στρογγυλά και με ομαλό περίγραμμα. Δεν είναι σκληρά και, όταν τα πιέζετε, το λίπος από το οποίο αποτελούνται μετακινείται προς τη μία ή την άλλη πλευρά και μετά επανέρχεται στη θέση του.\nΜάλιστα, εμφανίζονται λίγο συχνότερα στις γυναίκες με μεγάλο μαστό. Αν στο λίπωμα προστεθούν και αδενικά στοιχεία, τότε έχουμε το σχηματισμό αδενολιπώματος.\nΑλλαγές μπορεί να προκύψουν στην υφή του μαστού λόγω ίνωσης (μάζα ινώδους ιστού, όπως αυτός που συνθέτει τους συνδέσμους στο σώμα) και/ή κύστεων (στρογγυλές μάζες με υγρό), καταστάσεις που είναι πολύ συχνές και καλοήθεις, επομένως δεν αποτελούν λόγο ανησυχίας.\nΤέτοιες αλλοιώσεις εμφανίζονται συνήθως στο κάτω μέρος του μαστού (πρακτικά, στο σημείο επαφής με τη μπανέλα του σουτιέν).\nΠρόκειται για συμπαγή ογκίδια από ινώδη και αδενικό ιστό και αποτελούν τον πιο κοινό όγκο στις νεαρές ηλικίες (μεταξύ 20-30 ετών), αν και μπορεί να αναπτυχθούν και σε γυναίκες οποιασδήποτε ηλικίας.\nΜπορεί να προκαλέσουν ευαισθησία, ακόμη και πόνο. Είναι πιθανό να μεγαλώσουν, ιδιαίτερα κατά τη διάρκεια της εγκυμοσύνης. Μετακινούνται πολύ εύκολα, αν τα πιέσετε με τα δάχτυλα, και σε ένα μικρό ποσοστό γυναικών παρουσιάζονται και στους δύο μαστούς.\nΣυμβουλευτείτε τον γυναικολόγο σας ώστε να σας καθοδηγήσει σχετικά με το πώς γίνεται η αυτοεξέταση του μαστού και πραγματοποιήστε τον έλεγχο κάθε μήνα, μετά το πέρας της περιόδου.\nΣτις περιπτώσεις καρκίνου του µαστού, θα πρέπει να γνωρίζετε ότι όσο µικρότερο είναι το µέγεθος του ογκιδίου τόσο αυξάνονται οι πιθανότητες για ίαση και διατήρηση του µαστού. Γι’ αυτό, είναι απαραίτητο να επισκέπτεστε τακτικά το γιατρό σας.


Επιπλοκές στην εγκυμοσύνη | Obcare | Αντώνης Ψαράκης\nΤο 95% των κυήσεων είναι ΦΥΣΙΟΛΟΓΙΚΕΣ. Αυτό σημαίνει ότι κατά τη διάρκεια της εγκυμοσύνης δεν παρουσιάζεται καμία παθολογική κατάσταση. Στα πλαίσια μίας ‘‘φυσιολογικής’’ εγκυμοσύνης περιλαμβάνονται ναυτίες, συχνοουρία, συναισθηματικές διαταραχές, δύσπνοια και καούρα. ΔΕΝ περιλαμβάνονται όμως οι συνθήκες εκείνες που μπορεί να προκαλέσουν επιπλοκές. Διαβάστε παρακάτω για να μάθετε περισσότερες πληροφορίες σχετικά με ορισμένες από τις πιο κοινές ασθένειες, όπως, το άσθμα, ο ερυθηματώδης λύκος, η ρευματοειδής αρθρίτιδα, ή η δρεπανοκυτταρική αναιμία.\nΆσθμα κατά τη διάρκεια της εγκυμοσύνης\nΤο βρογχικό άσθμα χαρακτηρίζεται από βρογχόσπασμο (που εκδηλώνεται κυρίως με συριγμό και σύντομη αναπνοή) και από υπερέκκριση των αεροφόρων οδών (που εκδηλώνεται με βήχα). Οφείλεται σε αλλεργικούς και άλλους παράγοντες (λοιμώξεις του αναπνευστικού συστήματος, κρύος αέρας, συναισθηματικοί λόγοι κλπ). Ενώ η συχνότητα του άσθματος αναφερόταν στο 1% στη διάρκεια της κύησης, σήμερα αποτελεί μια όλο και συχνότερη διαταραχή. Όπου είναι δυνατόν, πρέπει να γίνεται πρόληψη με αποφυγή των αλλεργιογόνων παραγόντων που έχουν εντοπιστεί.\nΚαρκίνος και εγκυμοσύνη\nΠολλά δύσκολα θέματα προκύπτουν όταν ο καρκίνος διαγνωστεί σε μια έγκυο γυναίκα. Η διάρκεια της θεραπείας εξαρτάται από τις εκάστοτε συνθήκες της παρούσας εγκυμοσύνης και από το αν ο καρκίνος διαγνώστηκε πριν από την εγκυμοσύνη ή ενώ η γυναίκα ήταν ήδη έγκυος.\nΩς ανεπάρκεια του τραχήλου της μήτρας ορίζεται η κατάσταση εκείνη κατά την οποία ο τράχηλος διαστέλλεται (ανοίγει και λεπταίνει) λόγω των πιέσεων από το αναπτυσσόμενο έμβρυο και τη μήτρα πρόωρα με άμεσο κίνδυνο αποβολής του κυήματος.\nΔερματολογικές παθήσεις στην κύηση\nΔερματικές αλλαγές αναμένονται να συμβούν φυσιολογικά στην εγκυμοσύνη. Το δέρμα υφίσταται μεταβολές στη διάρκεια της κύησης λόγω ορμονικών και μεταβολικών επιδράσεων. Οι αλλαγές αυτές περιλαμβάνουν την υπερχρωμάτωση, το χλόασμα, αγγειακές αλλαγές και μεταβολές στις τρίχες, τα νύχια και τους αδένες. Το χλόασμα (μέλασμα ή μάσκα της κύησης) είναι ένας τύπος “μελάνωσης’’ του προσώπου που αναφέρεται μέχρι στο 70% των εγκύων γυναικών.\nΕρυθηματώδης λύκος και ρευματοειδής αρθρίτιδα\nΟ ερυθηματώδης λύκος και η ρευματοειδής αρθρίτιδα είναι αυτοάνοσες αγγειακές διαταραχές του κολλαγόνου. Στις γυναίκες κι οι δύο αυτές παθήσεις παρουσιάζουν προδιάθεση εμφάνισης κατά την αναπαραγωγική τους ηλικία.\nΑυτό είναι ένας όρος που περιλαμβάνει διάφορες παθολογικές καταστάσεις που σχετίζονται με ανωμαλίες του πλακούντα.\nΠονοκέφαλοι κατά τη διάρκεια της κύησης\nΠολλές γυναίκες υποφέρουν από ήπιους πονοκεφάλους νωρίς στην εγκυμοσύνη. Ωστόσο, το σύμπτωμα αυτό δεν πρέπει να αγνοηθεί.\nΤο σύνδρομο χαρακτηρίζεται από αιμόλυση, αυξημένα ηπατικά ένζυμα και χαμηλό αριθμό αιμοπεταλίων (HELLP: Hemolysis, Elevated Liver enzymes, Low Platelet count). Εμφανίζεται στο 50% των εγκύων με εκλαμψία αλλά συχνά μπορεί να εμφανιστεί με μέτρια αύξηση της αρτηριακής πίεσης. Προδιαθεσιακοί παράγοντες είναι η μεγάλη ηλικία της γυναίκας και η πολυτοκία.\nΠαθήσεις του αιμοποιητικού συστήματος στη διάρκεια της εγκυμοσύνης\nΗ αναιμία είναι ένα συνηθισμένο πρόβλημα σε ολόκληρο τον κόσμο και μία από τις συχνότερες επιπλοκές που σχετίζονται με την εγκυμοσύνη. Εξαιτίας των φυσιολογικών αλλαγών που παρατηρούνται κατά την εγκυμοσύνη, η αναιμία είναι ακόμη πιο συχνή από ό, τι σε μη έγκυες γυναίκες. Είναι συνδεδεμένη με την κακή διατροφή και την έλλειψη αντίστοιχης φαρμακευτικής αγωγής. Η αναιμία στη διάρκεια της κύησης είναι συνήθως σιδηροπενική (λόγω έλλειψης σιδήρου) ή μεγαλοβλαστική (λόγω έλλειψης φυλλικού οξέως ή βιτ. Β12).\nΘρομβοπενία και Αιμοσφαιρινοπάθειες\nΟι διάφοροι τύποι θρομβοπενίας καθώς και αιμοσφαιρινοπαθειών είναι διαταραχές του αίματος που μπορεί να εκδηλωθούν κατά τη διάρκεια της εγκυμοσύνης. Αυτό δε συμβαίνει συχνά, όμως μπορεί να έχει πολύ σοβαρές επιπλοκές.\nΟφείλεται σε γενετική ανωμαλία και χαρακτηρίζεται από γρηγορότερη καταστροφή των ερυθρών αιμοσφαιρίων από εκείνη που συμβαίνει φυσιολογικά. Η φυσιολογική λειτουργία του μυελού των οστών δε μπορεί να ανταποκριθεί σε αυτό το ρυθμό καταστροφής. Η διάγνωση γίνεται με ηλεκτροφόρηση της αιμοσφαιρίνης και το τεστ δρεπανώσεως. Αυτή η κατάσταση παρουσιάζει μια σειρά από μοναδικές προκλήσεις κατά τη διάρκεια της εγκυμοσύνης.\nΗ θρομβοφλεβίτιδα προκαλείται λόγω φλεγμονής και σχηματισμού θρόμβου σε μία ή περισσότερες από τις φλέβες σας. Η σηπτική πυελική θρομβοφλεβίτιδα είναι θρόμβωση των πυελικών αγγείων, με συνύπαρξη φλεγμονής (συνέπεια πυελικής μόλυνσης). Η πρόωρη ρήξη των υμένων, καθώς και η καισαρική τομή αποτελούν προδιαθεσιακούς παράγοντες.\nΝεφρική νόσος και Μεταμόσχευση νεφρού\nΠαρότι σπανίζουν οι περιπτώσεις νεφρικής νόσου κατά τη διάρκεια της εγκυμοσύνης, κάτι τέτοιο μπορεί να επιφέρει σοβαρές επιπτώσεις (στην εγκυμοσύνη).\nΣκλήρυνση κατά πλάκας είναι μια κοινή νευρολογική διαταραχή που επηρεάζει γενικά νέους ενηλίκους. Η ακριβής αιτία αυτής της νευρολογικής διαταραχής είναι ασαφής.


Ξεκίνησαν τα μαθήματα Κολυμβητικής Ακαδημίας από τον Γ.Ο. Μεσολογγίου - Sinidisi.gr\nΣΥΝΕΙΔΗΣΗ › Κοινωνικα Νεα › Ξεκίνησαν τα μαθήματα Κολυμβητικής Ακαδημίας από τον Γ.Ο. Μεσολογγίου\n13 Ιούλ 2015 10:25:37 EET\nΤην Δευτέρα 29 Ιουνίου 2015 ξεκίνησαν για τρίτη συνεχή χρονιά με μεγάλη συμμετοχή τα μαθήματα της Κολυμβητικής Ακαδημίας του Γ.Ο.Μεσολογγίου στην πισίνα του «Ζ PLAZ» στο δασάκι λιμανιού. Τα μαθήματα θα τελειώσουν 4 Σεπτεμβρίου ημέρα Παρασκευή. Ογδόντα (80) μικρά παιδιά, ηλικίας από 4 εως 14 ετών δίνουν το παρόν και διδάσκονται κολύμβηση (επίπλευση και αγωνιστικά στυλ) χωρισμένα σε ομάδες ανάλογα με την ηλικία και την κολυμβητική τους ικανότητα.\n•\tΝικολόπουλος Ερωτόκριτος: Κ.Φ.Α. , προπονητής κολύμβησης-υδατοσφαίρησης, ο οποίος ως ΤεχνικόςΔιευθυντής της Ακαδημίας οργάνωσε και επιβλέπει την υλοποίηση του όλου εγχειρήματος. Οι στόχοι της Ακαδημίας Κολύμβησης είναι:\n3.\tΝα ενταχθούν σταδιακά στην αγωνιστική ομάδα κολύμβησης του Γ.Ο.Μ. Να αναφέρουμε εδώ την ασφάλεια απο την ταυτόχρονη παρουσία και των δυο προπονητών στον χώρο της πισίνας, την ύπαρξη φαρμακείου πρώτων βοηθειών καθώς και την καθαριότητα και υγιεινή της πισίνας και των βοηθητικών χώρων. Η καταλληλότητα του νερού της πισίνας ελέγχεται και πιστοποιείται καθημερινά.


UD Ibarra Lanzarote ζωντανά αποτελέσματα, livescore και live streaming - SofaScore\nUD Ibarra - Lanzarote Ζωντανά αποτελέσματα, livescore και live streaming\nUD Ibarra Lanzarote ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 12.10.2019. και ώρα 11:00 UTC ώρα στο Tercera Division, Group 12 - Spain Amateur. Στο SofaScore ζωντανά αποτελέσματα μπορείτε να βρείτε όλα UD Ibarra εναντίον Lanzarote τα προηγούμενα αποτελέσματα με τους H2H αγώνες. Οι σύνδεσμοι UD Ibarra εναντίον Lanzarote με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις UD Ibarra εναντίον Lanzarote ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα UD Ibarra Lanzarote στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nUD Ibarra ζωντανά αποτελέσματα, πρόγραμμα και σκορ\nLanzarote ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε UD Ibarra Lanzarote live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε UD Ibarra Lanzarote ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Αντιπαράθεση για τον ενεργειακό σχεδιασμό της χώρας | Περιβάλλον | Η ΚΑΘΗΜΕΡΙΝΗ\nΘερμάνθηκε το κλίμα μεταξύ κυβέρνησης και περιβαλλοντικών οργανώσεων, όσον αφορά τον ενεργειακό σχεδιασμό της χώρας από τη σκοπιά αντιμετώπισης της κλιματικής αλλαγής, μετά τη διαρροή σχετικής μελέτης. Η Greenpeace, η οποία έδωσε στη δημοσιότητα την επίμαχη μελέτη, την αντιμετώπισε ως κυβερνητικό έργο και την κατακεραύνωσε, λέγοντας πως αγνοεί τις «επιστημονικές επιταγές για μετάβαση σε ηλεκτρική ενέργεια με μηδενικές εκπομπές μέχρι το 2035». Ακολούθησε ανακοίνωση του ΣΥΡΙΖΑ, όπου αναφέρεται πως «η Μελέτη ανάλυσης και σχεδιασμού του ελληνικού ενεργειακού συστήματος για την περίοδο 2017-2035 δεν έχει υποδειχθεί από κάποιο θεσμικό όργανο και σε καμία περίπτωση δεν αποτελεί τον Ενεργειακό Σχεδιασμό της κυβέρνησης ΣΥΡΙΖΑ-ΑΝΕΛ». Οπως σημειώνεται, αποτελεί πόνημα του τμήματος Ενέργειας του κυβερνώντος κόμματος, το οποίο είναι ανοικτό στις διαφορετικές απόψεις και δίνεται στον δημόσιο διάλογο.\nΟ καθένας βέβαια καταλαβαίνει πως η τοποθέτηση ενός κυβερνητικού κόμματος είναι πολύ σημαντική για τη θέση που θα πάρει η κυβέρνηση. Από την άποψη αυτή, ποιοι είναι οι βασικοί στόχοι που θέτει η μελέτη και πάνω σε αυτούς διαμορφώνει τέσσερα σενάρια; Κατ’ αρχάς, όσον αφορά τη διείσδυση των Ανανεώσιμων Πηγών Ενέργειας στη συνολική κατανάλωση ενέργειας μέχρι το 2020 διαμορφώνει σενάρια και με βάση τον στόχο του 18% (που είχε θέσει παλιότερα η Ε.Ε.) και με τον στόχο του 20% (που είχε αναβαθμίσει η ελληνική Βουλή). Δεν υπάρχει δηλαδή μια επιμονή στη μεγαλύτερη διείσδυση της «πράσινης ενέργειας», πολύ περισσότερο που μετά τη Συνθήκη του Παρισιού για περιορισμό της ανόδου της παγκόσμιας θερμοκρασίας στον 1,5 βαθμό Κελσίου, οι στόχοι για περιορισμό των εκπομπών αερίων του θερμοκηπίου θα γίνουν πολύ πιο φιλόδοξοι. Ταυτόχρονα, σχεδόν σε όλα τα σενάρια, η συμμετοχή των στερεών καυσίμων είναι μεγάλη. Το 2014, σύμφωνα με τη μελέτη, από λιγνίτη προέρχονται 22,62 TWh ηλεκτρικού ρεύματος. Στα τρία από τα τέσσερα σενάρια το 2025 η παραγωγή από λιγνίτη θα είναι μεγαλύτερη (!), ενώ και το 2035 θα παρέχει το 15-20% του ηλεκτρικού ρεύματος. Οπως σημειώνουν οι συντάκτες, το 2030 η αναμενόμενη παραγωγή από λιγνίτη θα είναι μεταξύ 12-14 TWh. Με καύση φυσικού αερίου το 2014 παρήχθησαν 7,63 TWh ρεύματος. Σε όλα τα σενάρια προβλέπεται το 2035 αύξηση του ηλεκτρικού ρεύματος από φυσικό αέριο από 45%-75%! Αυτό δεν σημαίνει σε καμία περίπτωση απεξάρτηση από τους υδρογονάνθρακες.\nΗ περιβαλλοντική οργάνωση υπογραμμίζει ορισμένα μελανά σημεία της μελέτης: Σε κανένα σενάριο η ηλεκτροπαραγωγή δεν καλύπτεται κατά 100% από ΑΠΕ και δεν μηδενίζονται οι εκπομπές από την ηλεκτροπαραγωγή. Στα σενάρια 1-3, οι επενδύσεις στην ηλιακή ενέργεια παγώνουν για το διάστημα 2025-2030. Η τελική κατανάλωση ηλεκτρικής ενέργειας αυξάνεται περίπου κατά 30% έως το 2035 σε σύγκριση με τα επίπεδα του 2014. Οι εκπομπές αερίων του θερμοκηπίου στον ηλεκτρισμό, στην καλύτερη περίπτωση, μειώνονται μόλις κατά 28% έως το 2035 σε σύγκριση με τα σημερινά επίπεδα. Αυξάνεται η εγκατεστημένη ισχύς του πετρελαίου ώς το 2035, ενώ η πετρελαϊκή παραγωγή μειώνεται μόλις κατά 40%. Αγνοούνται οι τεχνολογίες των ηλιοθερμικών και της αποθήκευσης ενέργειας (συσσωρευτών).


Μάχη των αλυσίδων - Βικιπαίδεια\nΜάχη των αλυσίδων\n"Μάχη των αλυσίδων" ονομάστηκε η μάχη που έγινε τον Απρίλιο του 633, μεταξύ των Αράβων μουσουλμάνων και των Περσών, στη περιοχή της Ουμπάλα, στη σημερινή Βασόρα, στο Ιράκ. Ο πρώτος διάδοχος του προφήτη Μωάμεθ, Αμπού Μπακρ (632-634), αφού υπέταξε τις αραβικές φυλές που μετά τον θάνατο του Μωάμεθ επαναστάτησαν ενάντια στην υποταγή στο Ισλάμ, έστειλε τους στρατηγούς του, να κατακτήσουν για λογαριασμό της πίστης στο Ισλάμ τις περιοχές του σημερινού Ιράκ. Αρχηγός της εκστρατείας ορίστηκε ο ήδη επιτυχημένος Χαλίντ ιμπν Ουαλίντ, που με ένα σώμα 18000 αντρών, ξεκίνησε από τη περιοχή της βορειο-κεντρικής Αραβίας, έφτασε στη περιοχή του σημερινού Κουβέιτ και εκεί συνάντησε σε μάχη τις περσικές δυνάμεις που οδηγούσε ο Πέρσης διοικητής της επαρχίας εκείνης, ο Χορμούζ. Ύστερα από μάχη που κράτησε σχεδόν μια μέρα, οι Άραβες νίκησαν τους Πέρσες, πήραν πάρα πολλά λάφυρα μεγάλης αξίας, και άνοιξαν τη πόρτα για την κατάκτηση της Περσίας. Οι επόμενες μάχες που θα ακολουθήσουν, όλες νικηφόρες, θα τελειώσουν με τη πλήρη κατάρρευση της Περσικής αυτοκρατορίας και την υποταγή της στους μουσουλμάνους Άραβες.\nΗ μάχη ονομάστηκε «των αλυσίδων» εξαιτίας του τρόπου με τον οποίο αμυνόταν το περσικό πεζικό. Αλυσοδένονταν οι στρατιώτες μεταξύ τους σε μικρές ομάδες και έτσι δημιουργούσαν ένα πιο ισχυρό φράγμα απέναντι στο αντίπαλο πεζικό.\nΟι κατακτήσεις των Αράβων\nΟ Χαλίντ ιμπν Ουαλίντ πήρε διαταγές από τον Αμπού Μπακρ να συνεχίσει τις κατακτήσεις, αυτή τη φορά προς το Ιράκ και συγκεκριμένα στη περιοχή της Ουμπάλλα (σημερινή Βασόρα). Η περιοχή της Ουμπάλλα ήταν μια εύφορη και πλούσια κοιλάδα, σταυροδρόμι εμπορικών δρόμων, και διοικητής της ήταν ο Ορμούζ, ένας έμπειρος, και ικανός διοικητής της Περσικής αυτοκρατορίας.\nΟ Χαλίντ, στρατοπεδευμένος στη πεδιάδα της Γιαμαμάχ (στη βορειοκεντρική Αραβία), άρχισε τις προετοιμασίες για τη συγκρότηση νέου στρατού. Καβαλάρηδες που έστειλε σε όλη τη βόρεια και κεντρική Αραβία, καλούσαν τους πολεμιστές να πάρουν μέρος στην εκστρατεία υπό τη αρχηγία του Χαλίντ. Το κάλεσμα είχε άμεση ανταπόκριση, και μέσα σε λίγο καιρό ο Χαλίντ, δημιούργησε στράτευμα 10.000 και κάλεσε 4 αξιωματικούς με στρατό 2000 αντρών περίπου ο καθένας, να ενωθούν υπό την αρχηγία του. Έτσι ο συνολικό αριθμός των μουσουλμάνων που εισέβαλλαν στο Ιράκ, ήταν 18000 άντρες.\nΤο Μάρτη του 633 έφυγε από την Αραβία. Ωστόσο, πριν φύγει, όπως ήταν η διαταγή του Αμπού Μπακρ, έστειλε στον διοικητή της Περσικής επαρχίας που θα εισέβαλλε, τον Χορμούζ, γράμμα που τον καλούσε σε υποταγή, για να αποφευχθεί η μάχη. ο Χορμούζ δεν απάντησε ποτέ, και ο Χαλίντ ξεκίνησε. Ο Xoρμούζ παίρνοντας τον δρόμο για τη Γιαμαμάχ, για να φτάσει πρώτος και να αιφνιδιάσει έτσι τον Χαλίντ, στρατοπέδευσε στην περιοχή της Καζίμα (σημ.Κουβέιτ), εκτιμώντας ότι ο Χαλίντ δεν μπορούσε να περάσει από οπουδήποτε αλλού. Έτσι έφτιαξε το στρατόπεδό του στη περιοχή, και ανέπτυξε και το στρατό του σε θέση μάχης. Μάλιστα, όπως ήταν η περσική στρατιωτική τακτική εκείνο τον καιρό, αλυσόδεσε και τους στρατιώτες του, για να σχηματίσουν ένα πιο ισχυρό φράγμα. όμως άδικα περίμενε. Οι ανιχνευτές του, το επόμενο πρωί, του έφεραν μήνυμα ότι ο Χαλίντ, βάδιζε από άλλο δρόμο, από το Χουφάιρ.  Ο Χαλίντ ήθελε και κατάφερε να ξεγελάσει τον Ορμούζ. Ο τελευταίος διέταξε να διαλυθεί το στρατόπεδο και να πάει προς το Χουφάιρ, 50 μίλια πορεία για να συναντήσει τον Χαλίντ. Χρειάστηκαν 2 μέρες πορείας για να φτάσει στη πόλη, και όταν το κατάφερε, ο Χαλίντ, δεν ήταν πια εκεί! Νομίζοντας ότι οι μουσουλμάνοι θα καταφτάσουν όπου να’ ναι, ανέπτυξε και πάλι το στράτευμα σε θέση μάχης!. Στο τέλος, οι ανιχνευτές του, του ανακοίνωσαν ότι ο Χαλίντ, τώρα, πήγαινε προς την Καζίμα!\nΠράγματι, ο Χαλιντ, παρακολουθώντας τον δυσκίνητο περσικό στρατό από μακριά, μόλις είδε ότι έφτασε στο Χουφάιρ, έφυγε, βάζοντας την έρημο ανάμεσά τους, πάλι πίσω για την Καζίμα. Βάδισαν με αργό ρυθμό, γιατί δεν ήθελαν να στρατοπεδεύσουν πρώτοι στην Καζίμα. Προτιμούσε να βρει έτοιμους τους Πέρσες, έχοντας πάρει τις θέσεις τους, για να μπορεί τότε εκείνος ελεύθερος να κάνει τις κατάλληλες μανούβρες του στρατού του. Ο Ορμούζ λοιπόν, έφυγε και πάλι από εκεί για να ξανα- πάει στην Καζίμα. Στην πορεία αυτή, άρχισαν και οι πρώτες διαμαρτυρίες για τις άσκοπες κινήσεις του στρατού, κυρίως ανάμεσα στους Άραβες χριστιανούς στρατιώτες των Περσών. Όταν έφτασαν, εξουθενωμένοι αυτή τη φορά από τη γρήγορη πορεία, ξαναπήραν θέσεις μάχης και οι πεζοί ξαναδέθηκαν μεταξύ τους. Οι αλυσίδες έβγαιναν σε 4 μήκη, δένοντας μαζί 3, 5 , 7, ή 10 άντρες και χρησίμευαν στο να κάνουν τους στρατιώτες πιο συμπαγείς και κατά συνέπεια δυνατότερους, σύμφωνα με αυτά που λέει ο Άραβας ιστορικός Ατ Ταμπαρί.  Επίσης, έτσι δεν μπορούσαν να τους διαλύσει εύκολα το εχθρικό ιππικό, αφού δεν μπορούσε να διεισδύσει ανάμεσά τους. Βέβαια, είχαν το μεγάλο μειονέκτημα, ότι σε περίπτωση ήττας, όλοι οι δεμένοι στρατιώτες ήταν εκ προοιμίου χαμένοι, αφού δεν είχαν καμιά δυνατότητα διαφυγής. (πάντως ορισμένοι ερευνητές, πιστεύουν ότι ο λόγος που δένονταν ήταν για να μην το σκάνε, λόγω της περίφημης δειλίας τους)\nΟ Χαλίντ θέλησε να επιτεθεί αμέσως, επιβαρύνοντας τους ήδη κουρασμένους Πέρσες. Ήταν Απρίλης του 633. Ο Χορμούζ κάλεσε ξαφνικά τον Χαλίντ, σε μονομαχία των δυο τους. ο Χαλίντ ανταποκρίθηκε αμέσως. Πάλεψαν πρώτα με σπαθί, μετά με τα χέρια, και παρά τη παγίδα που τελικά του είχε στήσει ο Πέρσης διοικητής ο Χαλίντ κατάφερε να τον σκοτώσει με μια μαχαιριά στο στήθος.\nΤότε διέταξε επίθεση εναντίον των Περσών και η μάχη ξεκίνησε. Οι Πέρσες στην αρχή άντεξαν τις επιθέσεις των Αράβων. Οι επιθέσεις των Αράβων σκόνταφταν πάνω στους αλυσοδεμένους Πέρσες και έτσι η μάχη έμεινε για αρκετές ώρες αμφίρροπη. Στο τέλος, όμως υπερίσχυσαν οι Άραβες. Οι επιθέσεις τους άρχισαν να σπάνε την περσική άμυνα σε κάποια σημεία, οι Πέρσες στρατηγοί ζήτησαν υποχώρηση των άκρων και αναδιάταξη, όμως η υποχώρησε γενικεύτηκε σε όλο το στράτευμα που έχασε τη πειθαρχία του, και η υποχώρησε μετατράπηκε σε φυγή. Οι αλυσοδεμένοι Πέρσες σφαγιάστηκαν όλοι, όσοι κατάφεραν ξέφυγαν και η πρώτη μάχη τέλειωσε το ηλιοβασίλεμα της ίδιας μέρας, με τη πρώτη νίκη των Αράβων εναντίον των Περσών.\nΤην επόμενη μέρα, συγκεντρώθηκαν τα λάφυρα, από το πεδίο της μάχης. Τα πλούσια λάφυρα μοιράστηκαν, κατά τη συνήθεια που καθιέρωσε ο προφήτης Μωάμεθ, σε 4 μέρη για τους στρατιώτες και μέρος για τον χαλίφη. Από αυτά, τα 4 μέρη, τα 3 τα έπαιρναν οι ιππείς γιατί είχαν επιπρόσθετα, τα έξοδα συντήρησης των αλόγων, και το 1 μέρος οι πεζοί. Το περίφημο διαμαντοστόλιστο κύπελλο του Ορμούζ, στάλθηκε στον Αμπού Μπακρ, αλλά εκείνος το έστειλε πίσω, ευχαριστήριο δώρο στον Χαλίντ.\nΤα αποτελέσματα της μάχης[Επεξεργασία | επεξεργασία κώδικα]\nΟλόκληρη η επαρχία της Ουμπάλλα έπεσε στα χέρια των μουσουλμάνων και οι πληθυσμοί που την κατοικούσαν αποφάσισαν να πληρώσουν τον φόρο υποταγής στους μουσουλμάνους με αντάλλαγμα την προστασία τους. Ο Χαλίντ τις επόμενες μέρες, έστειλε ένα στράτευμα από 2000 άντρες να περιηγηθεί σε όλη τη περιοχή και να σκοτώσει όπου έβρισκε άντρες που καλούσαν στα όπλα τους κατοίκους, εναντίον των Αράβων. Ο Πέρσης αυτοκράτορας Αρντασείρ όμως ετοίμαζε την αντεπίθεσή του.\nΠαρόλα αυτά, αυτή ήταν η πρώτη μεγάλου μεγέθους νίκη του στρατού των Μουσουλμάνων, πράγμα που τους έδωσε μεγάλη αυτοπεποίθηση στη συνέχεια των πολέμων τους.\n↑ The Sword of Allah:Khalid bin Al-Waleed:His Life and Campaigns by Lieutenant-General A.I. Akram, σελ. 160.\n↑ Tabari. Vol.2, p.554\n↑ Ibid. vol.2,p.556\n↑ At Tabari, ‘’Tareekh-ul- Umam wal Muluk’’. Vol.3.p.206\n↑ The Sword of Allah:Khalid bin Al-Waleed:His Life and Campaigns by Lieutenant-General A.I. Akram, σελ. 169.\n↑ Biographies of the Rightly-guided Caliphs. Εκδ. Dar-el-Manarah, 2002, σελ.99\nΑνακτήθηκε από "https://el.wikipedia.org/w/index.php?title=Μάχη_των_αλυσίδων&oldid=7029543"\nΤελευταία τροποποίηση 14:02, 11 Μαΐου 2018.


Η ανάρτηση της Ζέτας Δούκα για τη σύλληψη του Δημήτρη Λιγνάδη\nGOSSIP OFF Magazine 23 Φεβ 2021\nΝα θυμίσουμε πως ήταν η πρώτη που άνοιξε τον δρόμο αυτό\nΗ Ζέτα Δούκα ήταν η πρώτη που άνοιξε τον δρόμο ώστε η αλήθεια να βγει στο φως και να αποκαλυφθούν στοιχεία και μαρτυρίες σχετικά με την κακοποίηση στον χώρο του θεάτρου. Η ηθοποιός μίλησε με αφοπλιστική ειλικρίνεια για όλα όσα βίωσε όταν συνεργάστηκε με τον Γιώργο Κιμούλη.\nΤώρα θέλησε να μοιραστεί τις σκέψεις της μέσα από τον προσωπικό της λογαριασμό στο instagram για τη σύλληψη του Δημήτρη Λιγνάδη. Η Ζέτα Δούκα βρίσκεται στο πλευρό όλων των θυμάτων και καθημερινά μέσα από αναρτήσεις της εκφράζει την στήριξη της προς τα θύματα όλων των μορφών κακοποίησης.\n«Η αλήθεια δεν έχει χρώματα. Έχει μόνο φως. Η βία δεν έχει χρώματα. Έχει μόνο σκοτάδι. Τα θύματα δεν έχουν χρώματα, ούτε κόμματα, ούτε αποσιωπητικά, ούτε ερωτηματικά. Μόνο θαυμαστικά! Και χρειάζονται τη λογική, τη στήριξη, την αγάπη και την αγκαλιά μας. Μόνο».\nΚόνι Μεταξά : Απαντά γιατί ξέσπασε στα social media\nΤο φαβορί του GNTM διανύει την καλύτερη περίοδο της ζωής της\nNext Post: Η Victoria Beckham μίλησε για το μακιγιάζ της καραντίνας »


Joshua: Θα ανακατασκευάσω το πρόσωπο του Miller\nΟ ενοποιημένος βαρέων βαρών πρωταθλητής Anthony Joshua και ο διεκδικητής Jarrell Miller έκαναν συνέντευξη Τύπου στο Λονδίνο εχθές το βράδυ για την προώθηση του αγώνα τους την 1η Ιουνίου. Και βέβαια κατά τη διάρκεια της συνέντευξης, δεν έχασαν χρόνο να να ανταλλάξουν φιλοφρονήσεις...\n«Αυτό είναι το μόνο που ξέρω, αυτό είναι το μόνο που κάνω», είπε ο Joshua. «Όπως έχω πει, δεν ξέρω ποδόσφαιρο, δεν ξέρω ράγκμπι, δεν ξέρω αμερικάνικο ποδόσφαιρο, δεν ξέρω μπάσκετ, δεν ξέρω κικ μποξ - ξέρω πώς να βγάζω κόσμο νοκ άουτ και να τους δερνω! Και όλο αυτό το πνεύμα με το παιδί εκεί, λέει ανοησίες, θα του το πάρω - κάθε γραμμάριο ψυχής που έχει. Αυτό κάνω στους ανθρώπους. Θα του πάρω κάθε γραμμάριο της ψυχής του στο ρινγκ...\n«Κοιτάξτε το πρόσωπό του. Θα ανακατασκευάσω το πρόσωπό του την 1η Ιουνίου, και ανυπομονώ πραγματικά για την πρόκληση.\n«Είμαι καλός πυγμάχος, γρονθοκόπος με βαριά χέρια, έχω νικήσει καλύτερους αντιπάλους από οποιονδήποτε βαρέων βαρών εκεί έξω. Και ο Jarrell, θα ανακατασκευάσω το πρόσωπό του και το σώμα του την 1η Ιουνίου. Ανυπομονώ για αυτό. Έτσι, σπιτονοικοκύρης στις ΗΠΑ, χειρουργός, θα είμαι χειρουργός στο Ηνωμένο Βασίλειο, γιατί θα του κάνω αλλαγή στην εμφάνιση.»\nΣτη συνέχεια, όταν ο Miller είχε την ευκαιρία να απαντήσει στον Joshua, είπε:\n«Είμαι έτοιμος για οτιδήποτε, φίλε. Οι πιθανότητες ήταν πάντα εναντίον μου. Όπως είπα, φίλε, οι οπαδοί δεν μπορούν να αγωνιστούν για αυτόν. Αυτη η εμφάνιση δεν μπορεί να αγωνιστεί για αυτόν...όλη αυτή η νευρικότητα, όλες αυτές οι μ@λακίες κουβέντες δεν μπορούν να αγωνιστούν για αυτόν...\n«Είναι κορόιδο, φίλε...δεν είναι έτοιμος για μένα.»


Αναποφάσιστοι; Όχι πια! Γράφει η υποψήφια βουλευτής Μαρία Βαλατσού\nΑναποφάσιστοι; Όχι πια!\nΜαρία Βαλατσού-Μήτσου, Υποψήφια Βουλευτής ΣΥΡΙΖΑ\nΤην Κυριακή θα βρεθούμε πίσω από το παραβάν. Οι περισσότεροι αποφασισμένοι για την επιλογή μας. Θα υπάρχουν και κάποιοι λίγοι αναποφάσιστοι όπως τους αποκαλούν οι δημοσκόποι. Προβληματισμένοι λέω εγώ. Σ’ αυτούς κυρίως απευθύνομαι, αλλά και σ’ όσους βρίσκονται ακόμα σ’ αυτό το στάδιο.\nΠοιο θα είναι το κριτήριο της τελικής επιλογής; Ο Φόβος, η Αβεβαιότητα, η Σιγουριά, ή η Ελπίδα;\nΟ φόβος είναι υπαρκτός. Τον ζούμε εδώ και πέντε χρόνια. Χρόνια που δεν ξέρουμε τι μας ξημερώνει. Φόβος για το μέχρι που θα φτάσει η λαίλαπα και η καταστροφή της ζωής μας από την κυβέρνηση των μνημονίων. Φόβος για το που βρίσκεται ο πάτος του βαρελιού, αν βέβαια πιστέψουμε ότι υπάρχει.\nΗ σιγουριά είναι δεδομένη. Ξέρουμε ότι τα μνημόνια και τα e-mail της υποτέλειας της κυβέρνησης Σαμαρά, δεν γράφουν αύριο για μας. Η πατρίδα κι ο λαός μας, μ’ αυτούς θα συνεχίσουν ν’ αγκομαχούν και να πορεύονται σκυφτοί για πολλές γενιές ακόμα. Είμαστε σίγουροι, ότι δεν θέλουν και δεν μπορούν τώρα πια να υψώσουν ανάστημα και να υπερασπιστούν τον λαό, απέναντι στους δανειστές.\nΚι η αβεβαιότητα είναι υπαρκτή και ίσως είναι αυτή που μας δυσκολεύει να πάρουμε απόφαση. Είναι παρούσα γιατί μας την σερβίρουν καθημερινά με χίλιες συνταγές. Θα μπορέσει άραγε ο ΣΥΡΙΖΑ να τα καταφέρει; Έχει τα κότσια να μας βγάλει από τα μνημόνια και να διαπραγματευτεί το χρέος ή θα κάνει κωλοτούμπα; Τι θα κάνει αν μας στριμώξουν οι δανειστές; Και τόσα άλλα.\nΗ ελπίδα όμως είναι εδώ. Είναι στα χέρια μας. Δεν μπορεί κανείς να μας την στερήσει κι όπως όλοι λέμε πεθαίνει τελευταία. Ελπίδα για ένα καλύτερο αύριο για μας, για τις γενιές που έρχονται, για την πατρίδα. Η ελπίδα είναι δική μας, κουβαλά τα δικά μας θέλω, όσα επενδύουμε εμείς σ’ αυτήν κι όχι τα θέλω των άλλων για λογαριασμό μας.\nΑπορρίπτουμε λοιπόν τον Φόβο και τη Σιγουριά των φοβισμένων και των βολεμένων, γιατί στο όνομά τους καταστρέφουν τις ζωές μας, βουλιάζουν την Ελλάδα.\nΔιαλέγουμε την Ελπίδα με όση Αβεβαιότητα της αναλογεί, γιατί αν δεν είχε κι αυτό το συστατικό, απλά δεν θα την έλεγαν Ελπίδα. Με την ψήφο, τον αγώνα και τη συμμετοχή μας, θα δώσουμε στην Ελπίδα σάρκα και οστά, θα αναδείξουμε μια κυβέρνηση ΣΥΡΙΖΑ που θα υπηρετήσει το 99% του λαού μας κι όχι το 1% των βολεμένων που μας απομυζούν τόσα χρόνια. Αυτούς τους χαρίζουμε στον κ. Σαμαρά. Έτσι κι αλλιώς δικοί του είναι και γι’ αυτούς μόνο νοιάζεται.\nΕσείς δεν ανήκετε σ’ αυτούς!


Ανθολόγιο Λογοτεχνικών Κειμένων (Δ Δημοτικού): Ηλεκτρονικό Βιβλίο\nΑνθολόγιο Λογοτεχνικών Κειμένων (Γ & Δ Δημοτικού) - Βιβλίο Μαθητή (Εμπλουτισμένο)\nΑνθολόγιο Λογοτεχνικών Κειμένων (Γ & Δ Δ... Περιεχόμενα Ενότητα 1 ΚΕΙΜΕΝΑ ΓΙΑ ΤΗ ΦΥΣΗ ΚΑΙ ΤΗΝ ΟΙΚΟΛΟΓΙΑ Μάνος Κοντολέων, «Το πορτοκάλι και μια η... Λέο Μπουσκάλια, «Η πτώση του φύλλου που ... Ντάιαν Σέλντον, «Το τραγούδι της φάλαινα... Ζωή Βαλάση, «Όπου η Τρελούτσικη γίνεται ... Μαριανίνα Κριεζή – Ρεγγίνα Καπετανάκη, «... Νίκος Γκάτσος, «Ο εφιάλτης της Περσεφόνη... Χρήστος Μπουλώτης, «Η χελωνίτσα Καρέττα-... Ενότητα 2 ΚΕΙΜΕΝΑ ΓΙΑ ΤΗΝ ΟΙΚΟΓΕΝΕΙΑ Γιάννης Ρίτσος, «Πρωινό άστρο» Ρούντο Μόριτς, «Πώς βάφτηκαν κόκκινα τ’ ... Θέτη Χορτιάτη, «Λούνα παρκ, παππούλη μου... Μερσέ Κόμπανυ, «Η ιστορία του Ερνέστου» Ενότητα 3 ΚΕΙΜΕΝΑ ΑΠΟ ΤΗΝ ΠΑΡΑΔΟΣΗ Αίσωπος, «Λιοντάρι και αγριόχοιρος» Τάσος Αποστολίδης – Κώστας Βουτσάς, «Το ... Λαικό παραμύθι, «Ο ποντικός κι η θυγατέρ... Χάρης Σακελλαρίου, «Ο θεός Διόνυσος» Νανά Νικολάου, «Γλωσσοδέτης» «Παροιμίες-Παροιμιόμυθοι -Αινίγματα» «Λογοπαίχνιδο» Παραμύθι, «Ο μόχθος της μύγας» Πιπίνα Τσιμικάλη, «Ο Πρασινοσκούφης» Νανούρισμα, «Ύπνε μου, έπαρέ μου το» Ενότητα 4 ΚΕΙΜΕΝΑ ΓΙΑ ΤΗ ΘΡΗΣΚΕΙΑ Νικηφόρος Βρεττάκος, «Η Ειρήνη, ο Ιησούς... Ραμπιντρανάθ Ταγκόρ, «Είσαι ο ουρανός ο ... Έλσα Χίου, «Ο Νορντίν στην εκκλησιά» Ντίνα Χατζηνικολάου, «Η δική μου προσευχ... Κάλαντα, «Πρωτοχρονιάτικα κάλαντα της Κε... Βούλα Μάστορη, «Τότε που πήγαμε βόλτα το... Κώστας Βάρναλης, «Η μάνα του Χριστού» Ενότητα 5 ΚΕΙΜΕΝΑ ΑΠΟ ΤΗΝ ΙΣΤΟΡΙΑ Καλλιόπη Σφαέλλου, «Το ξύλινο άλογο» Νώντας Έλατος,«Ένας περίπατος στην πόλη» Ρήγας Βελεστινλής, «Θούριος» «Το μικρό κλεφτόπουλο» (δημοτικό τραγούδ... Διονύσιος Σολωμός, «Ελεύθεροι Πολιορκημέ... Κώστας Καρυωτάκης, «Ο Διάκος» Άλκη Ζέη, «Οι Γερμανοί και οι πρόκες» Λιλίκα Νάκου, «Ο Τζοβάνι» Μάρω Δούκα, «Εδώ Πολυτεχνείο...» Δημήτρης Ραβάνης-Ρεντής, «Χαρμόσυνο γεγο... Μαρία Πυλιώτου, «Χαρούμενοι χαρταετοί» Κυριάκος Χαραλαμπίδης, «Αιγιαλούσα» Ενότητα 6 ΚΕΙΜΕΝΑ ΓΙΑ ΤΗΝ ΥΓΕΙΑ ΚΑΙ ΤΟΝ ΑΘΛΗΤΙΣΜΟ Ευγένιος Τριβιζάς, «Η Δόνα Τερηδόνα» Σοφία Ζαραμπούκα, «Ο ωραίος Δαρείος» Τζιάνι Ροντάρι, «Ο μαύρος ήλιος» Μάρω Λοΐζου, «Η Κατερίνα και ο Αόρατος σ... Λότη Πέτροβιτς-Ανδρουτσοπούλου, «Η αιμοδ... Γρηγόριος Ξενόπουλος, «Ο πονόδοντος του ... Παντελής Καλιότσος, «Ένας αλλιώτικος ποδ... Αγγελική Βαρελλά, «Σπύρος Λούης» Ενότητα 7 ΚΕΙΜΕΝΑ ΓΙΑ ΤΗΝ ΚΟΙΝΩΝΙΑ Οδυσσέας Ελύτης, «Ο γλάρος» Λίτσα Ψαραύτη, «Το περιβόλι του Σαμίχ» Γιώργος-Μενέλαος Μαρίνος, «Το τραγούδι τ... Φωτεινή Φραγκούλη, «Παππούς και εγγονή» Ναζίμ Χικμέτ, «Ας δώσουμε τον κόσμο στα ... Ενότητα 8 ΚΕΙΜΕΝΑ ΓΙΑ ΤΗΝ ΤΕΧΝΟΛΟΓΙΑ ΚΑΙ ΤΗΝ ΕΠΙΣΤ... Ρόαλντ Νταλ, «Η τρεχάλα» Ιούλιος Βερν, «Περίπατος στο βυθό της θά... Ντιντιέ Λεβύ, «Άντζελμαν» Κίρα Σίνου, «Συνάντηση στο διάστημα» Βιβλιογραφικό Σημείωμα BIBΛIOΓPAΦIKO ΣHMEIΩMA\nTο μυθιστόρημα της Μάρως Δούκα Η αρχαία σκουριά αναφέρεται σε πρόσφατα ιστορικά γεγονότα της πατρίδας μας. Το απόσπασμα που ακολουθεί, σχολιάζει την εξέγερση του Πολυτεχνείου το Νοέμβριο του 1973. Φοιτητές, εργάτες και μαθητές είχαν κλειστεί μέσα στο κτίριο του Πολυτεχνείου ζητώντας να πέσει το δικτατορικό καθεστώς που είχε επιβληθεί στην Ελλάδα από το 1967. Το βράδυ της 17ης Νοεμβρίου η στρατιωτική κυβέρνηση, για να τους διαλύσει,\nΑ κούστηκαν οι σειρήνες του νοσοκομειακού. Ήρθε και στάθηκε μπροστά στην καγκελόπορτα. Το σημάδευαν στα λάστιχα, απ’ την οδό Πολυτεχνείου η Αστυνομία, απ’ το Ακροπόλ Παλάς οι ελεύθεροι σκοπευτές, τα επίλεκτα Σώματα Ασφαλείας. Μεταφέραν σε πρόχειρα φορεία τους τραυματίες. Ανοίγαμε χώρο και τους κοιτάζαμε. Μια κοπέλα δίπλα μου έμπηξε τα κλάματα, φώναζε ότι δεν μπορεί να βλέπει αίματα. Έν’ αγόρι την παραμέρισε, κι αυτή συνέχιζε ότι πώς βρέθηκε εδώ μέσα δεν το κατάλαβε. Κατέβηκε, λέει, τ’ απόγεμα να δει τι γίνεται. Βούιξε η Αθήνα και κατέβηκε. Βλέπει τη συμμαθήτριά της την Πούλια, και μπήκε στον αυλόγυρο. Κι όσο να πουν τα νέα τούς αρχινούν οι αστυνομικοί τα δακρυγόνα, πού να φύγει. Περίμενε να ησυχάσουν τα πράγματα, αντ’ αυτού, χειροτέρευαν. Και να σου την τώρα εδώ μέσα, άγρια μεσάνυχτα. Θα πεθάνουν οι γονιοί της απ’ την αγωνία τους. Ένα δίσκο τούς είχε πει πως κατεβαίνει ν’ αγοράσει. Αλλά πού ’ν’ την τώρα;\nΠήγαινε να σκάσει σοβαρή και φοβισμένη· όσο την καλοκοίταζα, τόσο τη συμπονούσα. Έδειχνε αποσβολωμένη μ’ όλα που γίνονταν μπρος στα μάτια της. Την αγκάλιασα και της λέω: μη φοβάσαι, εδώ μέσα είσαι ασφαλής. Έρχεται και τ’ αγόρι από κοντά. Την παρηγορεί ότι περιφρουρούμε γερά τα κάγκελα – είμαστε μια μεραρχία ψυχωμένοι που δε θα τους αφήσουμε να περάσουν.\nΈχομε πληροφορηθεί ότι άρχισαν να κινούνται τανκς με κατεύθυνση το Πολυτεχνείο, ωστόσο πιστεύουμε ότι πρόκειται για εκφοβισμό και τρομοκρατία.\nΑπό επέτειο της εξέγερσης του Πολυτεχνείου (φωτογραφία)\nΤ’ ασφυξιογόνα που έριξαν ήταν η απόδειξη πως έχουν χάσει την ψυχραιμία τους. Ήθελαν να πανικοβάλουν και να διαλύσουν τις χιλιάδες του κόσμου που μας παραστέκονταν. Με την έκταση που πήρε η κατάληψη, την απήχηση που έχει, θα ’ναι σαν να σκάβουν το λάκκο τους, αν μας επιτεθούν. Και γενικά καθήκον μας, αυτήν τη νύχτα, να ελπίζουμε. Απόψε πεθαίνει ο φασισμός και το πιστεύομε.\nΔεν μπορούσα ώρα 11.30΄ να φανταστώ το τέλος αυτής της νύχτας. Ψάλλουν τον Εθνικό Ύμνο. Τ’ αυτοκίνητα του Ερυθρού Σταυρού δυσκολεύονται απ’ τους πυροβολισμούς να σταματήσουν μπροστά στην πόρτα. Ψηλά, στο ταρατσάκι του θυρωρείου υπάρχουν ακόμη παιδιά.\nΣτον αυλόγυρο του Πολυτεχνείου (φωτογραφία)\nΠώς νιώθουν το αγόρι και η κοπέλα που βρίσκονται μέσα στο Πολυτεχνείο;\nΑν η κοπέλα μπορούσε να επικοινωνήσει με τη μητέρα της στο τηλέφωνο, τι θα της έλεγε;\nΣυνεχίζουμε το κείμενο. Τι φαντάζεστε ή τι ξέρετε ότι έγινε μετά;\nΒρίσκουμε από άλλα λογοτεχνικά κείμενα και καταγράφουμε διάφορα σημαντικά γεγονότα που βοήθησαν στους αγώνες για την ελευθερία. (Μπορούμε να παρουσιάσουμε τα γεγονότα αυτά, χρησιμοποιώντας και φωτογραφικό υλικό).\nΜάρω Δούκα (Χανιά 1947)\nΣύγχρονη πεζογράφος. Σπούδασε αρχαιολογία. Τα θέματα των βιβλίων της τα αντλεί από το ιστορικό παρελθόν και από τη σύγχρονη πραγματικότητα. Μερικά έργα της είναι: Η αρχαία σκουριά, Οι λεύκες ασάλευτες, Ένας σκούφος από πορφύρα, Η πηγάδα, Πού ’ναι τα φτερά.\nΒούλα Μάστορη, Κάτω απ’ την καρδιά της, εκδ. Πατάκη.\nΜαρία Καλογεράκη, Μαμά τι συνέβη στο Πολυτεχνείο, εκδ. Ελληνικά Γράμματα.


Peter Pilotto Χ Target | Ι LOVE STYLE\nΗ budget-friendly συνεργασία που θα βάλει την υψηλή υπογραφή τουαγαπημένου σχεδιαστικού διδύμου στην γκαρνταρόμπα μας. Διαθέσιμη καιστην Ελλάδα μέσω του Net-a-Porter.\nΤι κι αν διανύουμε τους πρώτους μόλις μήνες του νέου έτους, ο Peter Pilotto έχει ήδη πολλούς λόγους για να πανηγυρίζει. Το Βρετανικό Συμβούλιο Μόδας μόλις ανακοίνωσε ότι το brand κέρδισε το φετινό BFC / Vogue Designer Fashion Fund. Αυτό σημαίνει ότι ο Pilotto και ο συν-σχεδιαστής του, Christopher De Vos, εξασφάλισαν πάνω από $330.000 ώστε να αναπτύξουν την επιχείρησή τους.\nΚαι σαν να μην ήταν αρκετό αυτό, το δίδυμο ξεκινά τη συνεργασία του με τα καταστήματα Target στις 9 Φεβρουαρίου. H συλλογή λοιπόν που δημιούργησαν για την συνεργασία αυτή, θα είναι διαθέσιμη όχι μόνο στα καταστήματα Target αλλά και online στο Net- a- Porter.com.\nΗ συλλογή θα περιλαμβάνει 70 κομμάτια που θα κυμαίνονται από $15 έως $80 για τα είδη ένδυσης και $17 έως $40 για τα αξεσουάρ. Κάνε κλικ εδώ και πάρε μια γεύση από τη συλλογή και αποφάσισε ποιο κομμάτι θα αποκτήσεις.


CoffeeHeat.gr • Home vs pro roasting\nΕυρετήριο Δ. Συζήτησης ‹ ΘΕΜΑΤΑ ΣΥΖΗΤΗΣΗΣ ‹ Home Roasting ‹ Γενικά άρθρα για το Home Roasting\nHome vs pro roasting\nΕδω γράφουμε τα γενικά άρθρα για το Home Roasting\nαπό isnogood » 06 Απρ. 2022, 20:42\nΑκούω, βλέπω αλλά.. Η μόνη εμπειρία που είχα ήταν πριν μια δεκαετία σε τηγάνι και φούρνο κι εγκατέλειψα όπως ήταν αναμενόμενο.\nΕσείς που έχετε πιο σοβαρά μηχανήματα στο σπίτι δώστε μας τα φώτα σας. Πόσο κοντά είναι μια καλή ποικιλία ψημένη στο σπίτι σε σύγκριση με την αντίστοιχη από σοβαρό ψήστη. Αξίζει, κάνει κάποιος θυσίες στο όνομα του κόστους, είναι απλά ένα χόμπι? Φαντάζομαι πως η τέχνη του ψησίματος περιλαμβάνει και την επιλογή του κόκκου (και πολλά άλλα). Οι επαγγελματίες του χώρου (πριν σκίσουν τα διπλώματα τους) ας μας διαφωτίσουν εμάς τους αδαείς.\nRe: Home vs pro roasting\nαπό woodsman43 » 09 Απρ. 2022, 19:12\nΜπαααα δεν γινεται διαφωτισμος σε φορουμικη συζητηση.Μονο διαμοιρασμος προσωπικων αποψεων.\nΤο roasting ειναι επιστημη απο μονο του και ισχυει κι εδω οτι σε ολα τα χομπυ.Αγαπη, αφοσιωση, ασταματητη ερευνα ,διαβασμα σοβαρων βιβλιων,απειρες δοκιμες ,πεταμα πολλων κιλων,παρα πολλα εξοδα και αισθηματα απογοητευσης με μικρες αναλαμπες ευτηχιας και οπου σε παει ολο αυτο.\nΠροσωπικα το παρατησα γρηγορα το αθλημα και ησυχασα.Δεν ηταν για μενα ολο αυτο.Ασε που δοκιμαζω και ποικιλιες που δεν θα μπορουσα να βρω ποτε απο μονος μου για να ψησω με το να παιρνω απο artisan microroasters.\nΑλλα αυτος ειμαι εγω........\nαπό Νικολας » 12 Απρ. 2022, 12:10\nΣυγχαρητηρια κ Δημητρη πολυ ορθολογικη προσεγγιση.Εχεις απολυτο δικαιο\nαπό isnogood » 14 Απρ. 2022, 13:44\nwoodsman43 έγραψε: Μπαααα δεν γινεται διαφωτισμος σε φορουμικη συζητηση.Μονο διαμοιρασμος προσωπικων αποψεων.\nΌταν κάποιος για να θεωρηθεί roaster θέλει 5-10 χρόνια, θα ήμουν ανόητος να πιστεύω πως μπορεί ένα home roasting να πλησιάσει το επαγγελματικό αποτέλεσμα. Ο λόγος της ανάρτησης είναι ακριβώς αυτό που είπες Δημήτρη. "διαμοιρασμός προσωπικών απόψεων".\nΕπιπλέον είναι, ένα νήμα για κάποιον σαν εμένα που θέλει να μάθει κάτι παραπάνω για τον καφέ που χρησιμοποιεί κι ίσως (το νήμα) να εμπλουτίσει το φόρουμ και να μεταφέρει ένα ψήγμα γνώσης στην ελληνική κοινότητα. Άλλωστε, καλός ο προορισμός αλλά πες μου, το ταξίδι αυτό που έκανες (και σε ζηλεύω) δεν ήταν θαυμάσιο;\nΕπιστροφή στο Γενικά άρθρα για το Home Roasting


Μια τοποθέτηση της Κομματικής Οργάνωσης Αττικής του ΚΚΕ για την χρηματοδότηση της «Αγιάς Σοφιάς» του Μελισσανίδη από τον Προϋπολογισμό της Περιφέρειας Αττικής – Ο Κόσμος της Ν. Φιλαδέλφειας\nΤην Τετάρτη 5 Νοεμβρίου 2014 στο Περιστέρι έλαβε χώρα μια εκδήλωση της Κομματικής Οργάνωσης Αττικής του ΚΚΕ για την αντιπλημμυρική προστασία και την ανακούφιση των πληγέντων.\nΤις θέσεις του Κόμματος ανέπτυξε ο γενικός γραμματέας της κεντρικής του επιτροπής Δημήτρης Κουτσούμπας, ενώ τις θέσεις της Κομματικής Οργάνωσης Αττικής, αναλυτικά, παρουσίασε ο Γιάννης Πρωτούλης Περιφερειακός Σύμβουλος Αττικής της Λαϊκής Συσπείρωσης.\nΑρχίζοντας την ομιλία του ο Γιάννης Πρωτούλης είπε:\n«Σήμερα θα εκταμιευτεί μια πρώτη δόση του ποσού 586,90 ευρώ για όσους κινδύνεψαν στις 24 Οκτώβρη. Μετά από λεπτομερή καταγραφή θα δώσουν κάτι παραπάνω. Σε καμμία όμως των περιπτώσεων δεν θα υπερβαίνει τα 5.869 ευρώ!\nΑυτά δίνουν για τους εργαζόμενους και μικρούς επαγγελματίες, ανέργους, που είναι η συντριπτική πλειοψηφία των κατεστραμμένων από τη πλημμύρα. Τι να πρωτοκάνουν με αυτά; Να φτιάξουν τα σπίτια τους, τα μαγαζιά τους, τα αυτοκίνητά τους; Τα εργαλεία της δουλειάς τουςνα αντικαταστήσουν;\nΓια τις λαϊκές περιοχές της Δυτικής Αθήνας και του Πειραιά, όταν και όποτε δώσουν, μετράνε και τα ψιλά. Για τους μεγαλοεπιχειρηματίες τα δίνουν απλόχερα. 20 εκατομμύρια στο ένα, 7 εκατομμύρια στον άλλο, φοροαπαλλαγές πολλών δεκάδων εκατομμυρίων στους εφοπλιστές. Εκεί δεν είναι ψιλικατζήδες.»\nΕνώ σε άλλο σημείο της ομιλίας του ο Γιάννης Πρωτούλης ανέφερε για το ζήτημα που στο γραφτό αυτό μας απασχολεί!\n«Είναι πρόκληση ο προϋπολογισμός της Περιφέρειας Αττικής. Είναι ο ίδιος προϋπολογισμός Σγουρού που επανακατέθεσε η Διοίκηση του ΣΥΡΙΖΑ. … δίνει απλόχερα κονδύλια για έργα βιτρίνας, ζεστό χρήμα στους μεγαλοεπιχειρηματίες, ελάχιστα για αναγκαίες υποδομές για την στήριξη των λαϊκών στρωμάτων που υποφέρουν. …\nΑντιπλημμυρικά έργα στους Δήμους Ιλίου, Πετρούπολης, Αγίων Αναργύρων-Καματερού 1.100.000 ευρώ – βιοκλιματική ανάπλαση ευρύτερου χώρου 1ης Παιδικής Χαράς Δήμου Περιστερίου 572.885 ευρώ. Και μαζί με αυτά 20 εκατομμύρια στον Μελισσανίδη για το Γήπεδο της ΠΑΕ ΑΕΚ και 7 εκατομμύρια στον Αλαφούζο για να φτιάξει σουίτες στο Γήπεδο της Λεωφόρου Αλεξάνδρας …».\nΟ γράφων με ικανοποίηση σημείωσε τα παραπάνω σήμερα στον «Κόσμο της Ν. Φιλαδέλφειας», και αναμένει περισσότερα τις επόμενες μέρες, τον επόμενο καιρό, επί του προκειμένου, από τις δυνάμεις του ΚΚΕ, και τον κύκλο της επιρροής του! Γένοιτο!\nTagged: ΓΗΠΕΔΟ ΑΕΚ, ΓΙΑΝΝΗΣ ΠΡΩΤΟΥΛΗΣ, ΚΚΕ, ΠΕΡΙΦΕΡΕΙΑ ΑΤΤΙΚΗΣ


Twitter για Android και iOS: Θα βλέπετε και θα ανεβάζετε εικόνες 4K\nHomeUpdatesTwitter για Android και iOS: Θα βλέπετε και θα ανεβάζετε εικόνες 4K\n23 April 2021, 14:06\nΑφού δοκίμασε τη λειτουργία για περίπου ένα μήνα, το Twitter ανακοίνωσε ότι πλέον όλοι θα έχουν την επιλογή να ανεβάζουν και να βλέπουν εικόνες 4K σε Android και iOS. Για να ξεκινήσει η μεταφόρτωση και η προβολή εικόνων σε 4K, το Twitter είπε ότι πρέπει να ενημερώσετε τις προτιμήσεις εικόνας υψηλής ποιότητας στις ρυθμίσεις “Data usage”.\nΔείτε επίσης: Twitter: Νέα δυνατότητα αναίρεσης tweet διαθέσιμη για όσους πληρώνουν\nΤο Twitter έχει γίνει μια εξαιρετική πλατφόρμα για κοινή χρήση εικόνων υψηλής ανάλυσης. Η υπηρεσία είχε παρουσιάσει στο παρελθόν την υποστήριξη για εικόνες 4K στο web app, επιτρέποντας στους φωτογράφους να κοινοποιούν εικόνες σε μορφή υψηλής ανάλυσης. Η μεταφορά της ίδιας δυνατότητας στο κινητό σημαίνει ότι μπορείτε να προβάλετε και να ανεβάσετε φωτογραφίες υψηλής ποιότητας, από όπου κι αν βρίσκεστε.\nΔείτε επίσης: Οι χρήστες του Twitter θα αποκτήσουν πρόσβαση στο Spaces μέσω desktop\nΣτο μενού “Data usage”, μπορείτε να επιλέξετε τον τρόπο μεταφόρτωσης και προβολής των εικόνων υψηλής ποιότητας στη συσκευή σας. Έχετε τις εξής επιλογές: “μέσω κινητής τηλεφωνίας ή Wi-Fi”, “Μόνο μέσω Wi-Fi” ή “Ποτέ.” Το ίδιο ισχύει και για τις επιλογές αυτόματης αναπαραγωγής βίντεο υψηλής ποιότητας.\nΤο Twitter άρχισε να δοκιμάζει την προβολή των εικόνων 4K και το uploading σε κινητό στις αρχές του Μαρτίου παράλληλα με ένα άλλο χαρακτηριστικό που βελτίωσε τον τρόπο περικοπής των εικόνων στην πλατφόρμα. Η βελτιωμένη περικοπή εικόνας δεν είναι ευρέως διαθέσιμη για όλους – τουλάχιστον μέχρι στιγμής.\nΔείτε επίσης: Το Twitter ξεκινά τη δοκιμή των «Professional Profiles»\nΜε την προβολή και μεταφόρτωση περιεχομένου 4K, το Twitter έγινε μια από τις καλύτερες πλατφόρμες για κοινή χρήση εργασιών (φωτογραφίες, illustrations ή σχέδια). Το Twitter έχει γίνει κάτι παραπάνω από μια απλή πλατφόρμα για να μοιραστείτε τις σκέψεις σας. Δοκιμάστε την νέα δυνατότητα προβολής και μεταφόρτωσης εικόνων 4K, αν είναι διαθέσιμη στην κινητή συσκευή σας.\nΠηγή πληροφοριών: xda-developers.com\nPrevious articleHackers χρησιμοποιούν το Telegram στα πλαίσια malware εκστρατείας\nNext articleΤο Twitter spam-άρει καταλάθος τους χρήστες του


Κορονοϊός: 10 SOS για τη λοίμωξη – Τι πρέπει να ξέρουμε αν μολυνθούμε – Kontasas.gr\nTo άρθρο Κορονοϊός: 10 SOS για τη λοίμωξη – Τι πρέπει να ξέρουμε αν μολυνθούμε δημοσιεύτηκε στο NewsIT .\nPrevious Previous post: Δρ. Κωνσταντίνος Μ. Κωνσταντινίδης: Κορυφαίος Ρομποτικός Γενικός Χειρουργός στον κόσμο\nNext Next post: Αχτσιόγλου: Στα 70 δισ. το κόστος της νέας Επικουρικής Ασφάλισης